
ΤΕΥΧΟΣ ΔΕΥΤΕΡΟ 


Αρ. Φύλλου 2619 


ΑΠΟΦΑΣΕΙΣ 

Αριθμ. 16342 _ 

Ίδρυση Προγράμματος Μεταπτυχιακών Σπου¬ 
δών με τίτλο «Μεσαιωνική και Νέα Ελληνική Φι¬ 
λολογία» του Τμήματος Φιλολογίας της Φιλοσο¬ 
φικής Σχολής του Πανεπιστημίου Ιωαννίνων και 
Κανονισμός Μεταπτυχιακών Σπουδών. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συνεδρίαση 1046/5/26-4-2018, Θέμα 2ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-13, τ.Α'). 

3. Τις διατάξεις του ν. 4485/2017 (ΦΕΚ Α' 114), και ειδι¬ 
κότερα τα άρθρα 30 έως και 37,45 και 85. 

4. Τις διατάξεις του ν. 4521/2018 (ΦΕΚ Α' 38) άρθρο 
19, παρ. 7. 

5. Την αριθμ. 163204/21/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

6. Την αριθμ. 216772/Ζ1 /8-12-2017 υπουργική από¬ 
φαση (ΦΕΚ Β' 4334/12-12-2017) με τίτλο «Τρόπος κα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των προγραμμάτων με¬ 
ταπτυχιακών σπουδών». 

7. Την αριθμ. 26407/Ζ1/15-2-2018 Εγκύκλιο του 
Υπουργείου Παιδείας, Έρευνας και Θρησκευμάτων. 

8. Το αριθμ. 45070/Ζ1/19-3-2018 έγγραφο του Γενι¬ 
κού Γραμματέα του Υπουργείου Παιδείας, Έρευνας και 
Θρησκευμάτων. 

9. Τις διατάξεις του ν. 4009/2011 (ΦΕΚ Α' 195) όπως 
τροποποιήθηκαν και ισχύουν. 

10. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83) όπως τροποποι- 
ήθηκαν και ισχύουν. 

11. Την απόφαση της Συνέλευσης του Τμήματος Φι¬ 
λολογίας της Φιλοσοφικής Σχολής του Πανεπιστημί¬ 
ου Ιωαννίνων συν. αριθμ. 570/12.12.2017 στην οποία 
εγκρίθηκαν η ίδρυση του Π.Μ.Σ. με τίτλο «Μεσαιωνική 


και Νέα Ελληνική Φιλολογία» καθώς και ο Κανονισμός 
Μεταπτυχιακών Σπουδών του εν λόγω προγράμματος. 

12. Τις διατάξεις του ν. 3374/2005 (ΦΕΚ Α’ 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπως τροποποιήθηκε 
και ισχύει. 

13. Το έγγραφο της Α.Δ.Ι.Π από το οποίο προκύπτει ότι 
έχει ολοκληρωθεί η Εξωτερική Αξιολόγηση του Τμήμα¬ 
τος Φιλολογίας του Πανεπιστημίου Ιωαννίνων. 

14. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α. Την ίδρυση από το ακαδημαϊκό έτος 2018-2019 
του Προγράμματος Μεταπτυχιακών Σπουδών (Π.Μ.Σ.) 
του Τμήματος Φιλολογίας της Φιλοσοφικής Σχολής του 
Πανεπιστημίου Ιωαννίνων με τίτλο «Μεσαιωνική και Νέα 
Ελληνική Φιλολογία», ως εξής: 

Άρθρο 1 

Γενικές Διατάξεις 

Στην περ. α' της παρ. 2 του αρθρ. 85 του ν. 4485/2017 
(ΑΊ 14) ορίζεται ότι: Π.Μ.Σ. που θα λειτουργήσουν το 
ακαδημαϊκό έτος 2018-2019 μπορεί να ακολουθήσουν 
τη διαδικασία ίδρυσης ή επανίδρυσης σύμφωνα με το 
άρθρο 32. Σε κάθε περίπτωση για τη λειτουργία και εγ¬ 
γραφή φοιτητών σε Π.Μ.Σ. κατά το ακαδημαϊκό έτος 
2018-2019 είναι αναγκαία η ίδρυση νέων ή επανίδρυση 
των ήδη υφιστάμενων σύμφωνα με τις κείμενες κατά την 
έναρξη ισχύος του παρόντος νόμου διατάξεις Π.Μ.Σ., 
σύμφωνα με το άρθρ. 32. 

Εντός του νομικού αυτού πλαισίου, το Π.Μ.Σ. με τίτλο 
«Μεσαιωνική και Νέα Ελληνική Φιλολογία» του Τμή¬ 
ματος Φιλολογίας του Πανεπιστημίου Ιωαννίνων (Π.Ι.) 
ιδρύεται με απόφαση της Συγκλήτου του Ιδρύματος, 
που εκδίδεται ύστερα από εισήγηση της Συνέλευσης 
του Τμήματος Φιλολογίας και δημοσιεύεται στην Εφη¬ 
μερίδα της Κυβερνήσεως. Με την απόφαση ίδρυσης 
καθορίζονται ο τίτλος του προγράμματος και του απο- 
νεμόμενου διπλώματος, οι ειδικεύσεις, το Τμήμα που 
το οργανώνει, το γνωστικό αντικείμενο, η γλώσσα δι¬ 
εξαγωγής του προγράμματος, η διάρκεια φοίτησης, οι 
πιστωτικές μονάδες, η διάρκεια της λειτουργίας του, 
καθώς και τα τυχόν τέλη φοίτησης. 

Τεύχος Β'2619/05.07.2018 


Η Συνέλευση του Τμήματος Φιλολογίας του Π.Ι., σύμ¬ 
φωνα με το άρθρο 32, παρ. 2 του ν. 4485/2017, στην 
τακτική συνεδρία της αριθμ. 570/12.12.2017, εισηγείται 
ομόφωνα την ίδρυση Π.Μ.Σ. με τίτλο «Μεσαιωνική και 
Νέα Ελληνική Φιλολογία» στοΤμήμα Φιλολογίαςτου Π.Ι. 
Στην εισήγηση εκτίθενται αναλυτικά, όπως ορίζει ο νό¬ 
μος, τα κάτωθι: 

Άρθρο 2 

Μεταπτυχιακός τίτλος - Αντικείμενο - Σκοπός 

Στο Τμήμα Φιλολογίας της Φιλοσοφικής Σχολής του 
Π.Ι. λειτουργεί από το ακαδημαϊκό έτος 2017-2018 Πρό¬ 
γραμμα Μεταπτυχιακών Σπουδών (Π.Μ.Σ), σύμφωνα με 
τις διατάξεις του ν. 4485/2017 και τις λοιπές ισχύουσες 
διατάξεις. Ο δεύτερος κύκλος σπουδών του Τμήματος 
Φιλολογίας του Π.Ι., ως αυτοδύναμου Τμήματος που 
παρέχει σπουδές πρώτου κύκλου, περιλαμβάνει παρα¬ 
κολούθηση Π.Μ.Σ. με τίτλο «Μεσαιωνική και Νέα Ελληνι¬ 
κή Φιλολογία» (τίτλος Π.Μ.Σ.) και ολοκληρώνεται με την 
απονομή Διπλώματος Μεταπτυχιακών Σπουδών (Δ.Μ.Σ.) 
στη Μεσαιωνική και Νέα Ελληνική Φιλολογία (τίτλοςτου 
απονεμόμενου διπλώματος). 

Αντικείμενο του Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίαςτου Π.Ι. 
είναι η προώθηση της γνώσης και της έρευνας στον 
χώρο της Μεσαιωνικής και Νέας Ελληνικής Φιλολογίας. 
Σκοπός του Π.Μ.Σ. είναι η προαγωγή και εξειδίκευση 
της επιστημονικής γνώσης στις αντίστοιχες γνωστικές 
περιοχές, η διεύρυνση των ικανοτήτων των νέων επι¬ 
στημόνων για γνώση και συνθετική έρευνα και η ανά¬ 
πτυξη επιστημονικού και ερευνητικού δυναμικού στον 
υψηλότερο δυνατό βαθμό. 

Άρθρο 3 

Κατηγορίες Πτυχιούχων 

Στο Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Τμήματος Φιλολογίας του Π.Ι. γίνονται 
δεκτοί πτυχιούχοιτων Τμημάτων Φιλολογίαςτων Φιλο¬ 
σοφικών Σχολών και άλλων Τμημάτων Πανεπιστημίων 
της ημεδαπής ή ομοταγών αναγνωρισμένων Ιδρυμάτων 
της αλλοδαπής συναφούς ή συγγενούς γνωστικού αντι¬ 
κειμένου. Δ.Μ.Σ. δεν απονέμεται σε φοιτητή του οποίου 
ο τίτλος σπουδών πρώτου κύκλου από ίδρυμα της αλ¬ 
λοδαπής δεν έχει αναγνωριστεί από το Διεπιστημονικό 
Οργανισμό ΑναγνώρισηςΤίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.), σύμφωνα με το ν. 3328/2005 
(Α' 80), μέχρι την περάτωση των σπουδών του στο Π.Μ.Σ. 
Εναπόκειται στην Σ.Ε. του Π.Μ.Σ. να κρίνει εάν ζητήσει 
από πτυχιούχους συγγενών γνωστικών αντικειμένων 
συμπληρωματικές εξετάσεις εισαγωγής στο Π.Μ.Σ. 

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφό¬ 
σον πληρούν τις προϋποθέσεις του πρώτου εδαφίου 
της παρ. 1 του άρθρου 34, μπορούν να εγγραφούν ως 
υπεράριθμοι και μόνο ένας κατ’ έτος στο Π.Μ.Σ. με τίτλο 
«Μεσαιωνική και Νέα Ελληνική Φιλολογία» που οργανώ¬ 
νεται από τοΤμήμα Φιλολογίας του Π.Ι. όπου υπηρετούν, 
και το οποίο είναι συναφές με το αντικείμενο του τίτλου 
σπουδών και του έργο που επιτελούν στο οικείο Ίδρυμα. 


Άρθρο 4 

Χρονική διάρκεια 

Η χρονική διάρκεια φοίτησης στο Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίας του Π.Ι., που οδηγεί στη λήψη Δ.Μ.Ε. Μεσαιω¬ 
νικής και Νέας Ελληνικής Φιλολογίας, ορίζεται κατ' ελάχι¬ 
στο στα τέσσερα (4) εξάμηνα, στα οποία περιλαμβάνεται 
και ο χρόνος εκπόνησης και κρίσης της μεταπτυχιακής 
διπλωματικής εργασίας. Ο ανώτατος επιτρεπόμενος χρό¬ 
νος ολοκλήρωσης των σπουδών καθορίζεται με απόφα¬ 
ση της Συνέλευσης του Τμήματος Φιλολογίας του Π.Ι. και 
δεν υπερβαίνει τα 6 (έξι) εξάμηνα σπουδών. 

Στο πλαίσιο του Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίας του Π.Ι. 
προβλέπεται σύμφωνα με την παρ. 2 του άρθρου 33 του 
ν. 4485/2017 (114 Α') η δυνατότητα μερικής φοίτησης για 
εργαζόμενους φοιτητές, η διάρκεια της οποίας δεν μπο¬ 
ρεί να υπερβαίνει το διπλάσιο της κανονικής φοίτησης. 
Η μερική φοίτηση προβλέπεται και για μη εργαζόμενους 
μεταπτυχιακούς φοιτητές που αδυνατούν να ανταπο- 
κριθούν στις ελάχιστες απαιτήσεις του προγράμματος 
«πλήρους» φοίτησης και για ιδιαίτερες εξαιρετικά σοβα¬ 
ρές περιπτώσεις (ασθένεια, φόρτος εργασίας, σοβαροί 
οικογενειακοί λόγοι, στράτευση, λόγοι ανωτέρας βίας), 
για τις οποίες αποφασίζει η Συνέλευση του Τ μήματος Φι¬ 
λολογίας του Π.Ι. Επίσης στους μεταπτυχιακούς φοιτητές 
είναι δυνατόν να χορηγηθεί, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. Δύναται και μόνο σε εξαιρετικές περιπτώσεις 
να χορηγείται παράταση σπουδών και μέχρι ένα έτος, 
κατόπιν αιτιολογημένης απόφασης της Συνέλευσης του 
Τμήματος ή της Ε.Δ.Ε. 

Άρθρο 5 

Μεταπτυχιακοί Τίτλοι - Ειδικεύσεις 

Το Π.Μ.Σ. με τίτλο «Μεσαιωνική και Νέα Ελληνική Φι¬ 
λολογία» του Τμήματος Φιλολογίας του Π.Ι. απονέμει 
Δ.Μ.Σ. δύο ειδικεύσεων: 1) Δ.Μ.Σ. στη Μεσαιωνική και 
Νέα Ελληνική Φιλολογία με ειδίκευση την Μεσαιωνική 
Ελληνική Φιλολογία και 2) Δ.Μ.Σ. στη Μεσαιωνική και 
Νέα Ελληνική Φιλολογία με ειδίκευση τη Νέα Ελληνική 
Φιλολογία. 

Άρθρο 6 

Πρόγραμμα μαθημάτων 

Για την απόκτηση του Δ.Μ.Σ. στη Μεσαιωνική και Νέα 
Ελληνική Φιλολογία ο μεταπτυχιακός φοιτητής πρέπει 
να παρακολουθήσει και να εξεταστεί με επιτυχία σε έξι 
(6) εξαμηνιαία μεταπτυχιακά μαθήματα/σεμινάρια με 
διαφορετικό περιεχόμενο δηλ. δύο (2) σε κάθε εξάμηνο, 
και να συγγράφει διπλωματική επιστημονική εργασία 
κατά το τελευταίο εξάμηνο των σπουδών του. 

Το Π.Μ.Σ. με τίτλο «Μεσαιωνική και Νέα Ελληνική 
Φιλολογία» προσφέρει τουλάχιστον δυο μεταπτυχιακά 
μαθήματα ανά εξάμηνο και ανά κατεύθυνση. Είναι επί¬ 
σης δυνατή η οργάνωση εξατομικευμένου σεμιναρίου 
μελέτης (ίηάθρθηάθπΐ 5ΐυάγ) μετά από συνεννόηση ανά¬ 
μεσα σε ενδιαφερόμενο φοιτητή και σε διδάσκοντα. Το 
σεμινάριο δηλώνει ο φοιτητής αντί για ένα μάθημα κι 
έχει ίσο αριθμό διδακτικών μονάδων με αυτό. Τα μαθή¬ 
ματα αναθέτει η Συνέλευση του Τμήματος Φιλολογίας 
του Π.Ι. Ορισμένα σεμινάρια μπορεί να είναι κοινά για 
όλους τους μεταπτυχιακούς φοιτητές του Τμήματος Φι¬ 
λολογίας. Οι φοιτητές του Π.Μ.Σ με τίτλο «Μεσαιωνική 
και Νέα Ελληνική Φιλολογία» μπορούν, με τη σύμφωνη 
γνώμη του επιβλέποντος και την άδεια της Σ.Ε. του Π.Μ.Σ. 
με τίτλο «Μεσαιωνική και Νέα Ελληνική Φιλολογία» και 
της Συνέλευσης του Τμήματος Φιλολογίας του Π.Ε, να 
παρακολουθήσουν ένα μεταπτυχιακό μάθημα Π.Μ.Σ. 
διαφορετικού από εκείνο στο οποίο ανήκουν (το Π.Μ.Σ. 
μπορεί να ανήκει στο Τμήμα Φιλολογίας του Π.Ι. ή σε 
ομοταγές αναγνωρισμένο ίδρυμα της ημεδαπής ή της 
αλλοδαπής στο πλαίσιο των εκπαιδευτικών προγραμ¬ 
μάτων των κινητικότητας σπουδαστών της Ευρωπαϊκής 
Ένωσης. 

Το κάθε μεταπτυχιακό μάθημα απονέμει 15 ΕΈΤ5. Η 
μεταπτυχιακή διπλωματική εργασία απονέμει 30 ΕΈΤ5. 
Το Π.Μ.Σ. απονέμει συνολικά 120 ΕΈΤ5. 

Άρθρο 7 

Γλώσσα Διδασκαλίας 

Γλώσσα Διδασκαλίας του Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Τμήματος Φιλολογίας 
είναι η Ελληνική. Επιτρέπεται η διδασκαλία σε γλώσσα δι¬ 
άφορη της Ελληνικής. Γλώσσα εκπόνησηςτης Μεταπτυ¬ 
χιακής Διπλωματικής Εργασίας (Μ.Δ.Ε.) είναι η Ελληνική. 
Μετά από αιτιολογημένη εισήγηση του επιβλέποντος 
καθηγητή και έγκριση από την Σ.Ε., επιτρέπεται η εκπό¬ 
νηση της Μ.Δ.Ε. σε γλώσσα διάφορη της Ελληνικής (από 
τις ευρέως αποδεκτές γλώσσες στην διεθνή φιλολογική 
βιβλιογραφία). 

Άρθρο 8 

Αριθμός εισακτέων 

Ο αριθμός των Μεταπτυχιακών Φοιτητών που εγγρά- 
φονται κατ' έτος στο Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίας του Π.Ι. 
ορίζεται κατ' ανώτατο όριο σε δέκα πέντε(15): πέντε (5) 
φοιτητές στην ειδίκευση της Μεσαιωνικής Ελληνικής Φι¬ 
λολογίας και δέκα (10) φοιτητές στην ειδίκευση της Νέας 
Ελληνικής Φιλολογίας). Ο μέγιστος αριθμός μεταπτυχι¬ 
ακών φοιτητών ανά διδάσκοντα ορίζεται σε δέκα (10) 
μεταπτυχιακούς φοιτητές, ο δε μέγιστος αριθμός των με¬ 
ταπτυχιακών φοιτητών στο Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Τμήματος Φιλολογίας 
του Π.Ι., σε σχέση και με τον αριθμό των προπτυχιακών 
φοιτητών και των διδασκόντων, ορίζεται σε τριάντα έξι 
(36), με σκοπό τη διασφάλιση της ποιότητας όλων των 
κύκλων σπουδών (άρθρο 45 παρ. 1 βτου ν. 4485/2017). 


Άρθρο 9 

Προσωπικό 

Το Π.Μ.Σ. με τίτλο «Μεσαιωνική και Νέα Ελληνική Φι¬ 
λολογία» του Τμήματος Φιλολογίας διαθέτει επαρκές 
προσωπικό, κτηριακή και λοιπή υλικοτεχνική υποδομή 
γιατην απρόσκοπτη λειτουργία του. Το διδακτικό έργο 
επιτελείται κατ' αρχήν από μέλη Δ.Ε.Π. του Τομέα Με¬ 
σαιωνικής και Νέας Ελληνικής Φιλολογίας του Τμήματος 
Φιλολογίας του Π.Ι. ή, μετά από ειδική, αιτιολογημένη 
έκθεση της Σ.Ε. του Π.Μ.Σ. με τίτλο «Μεσαιωνική και 
Νέα Ελληνική Φιλολογία» και έπειτα από έγκριση της 
Συνέλευσης του Τμήματος Φιλολογίας του Π.Ι., και μέλη 
Δ.Ε.Π. του Τμήματος Φιλολογίας του Π.Ι., τα οποία δεν 
ανήκουν στονΤομέα Μεσαιωνικής και Νέας Ελληνικής 
Φιλολογίας. 

Επικουρικά το διδακτικό έργο είναι δυνατόν να υπο- 
βοηθείται από: 1) μέλη της κατηγορίας Ε.Ε.Π., Ε.ΔΙ.Π. και 
Ε.Τ.Ε.Π. του Τομέα Μεσαιωνικής και Νέας Ελληνικής Φι¬ 
λολογίας του Τμήματος Φιλολογίας του Π.Ι., κατόχους 
διδακτορικού διπλώματος, εκτός αν το αντικείμενο 
είναι εξαιρετικής και αδιαμφισβήτητης ιδιαιτερότητας 
για το οποίο δεν είναι δυνατή ή συνήθης η εκπόνηση 
διδακτορικής διατριβής. Μετά από ειδική, αιτιολογημέ¬ 
νη έκθεση της Σ.Ε. του Π.Μ.Σ. με τίτλο «Μεσαιωνική και 
Νέα Ελληνική Φιλολογία» τουΤμήματος Φιλολογίαςτου 
Π.Ι., και έπειτα από έγκριση της Συνέλευσης του Τμήμα¬ 
τος Φιλολογίαςτου Π.Ι., και μέλη της κατηγορίας Ε.Ε.Π., 
Ε.ΔΙ.Π. και Ε.Τ.Ε.Π του Τμήματος Φιλολογίας του Π.Ι., τα 
οποία δεν ανήκουν στον Τομέα Μεσαιωνικής και Νέας 
Ελληνικής Φιλολογίας τουΤμήματος Φιλολογίαςτου Π.Ι. 

2) Διδάσκοντες σύμφωνα με το π.δ. 407/1980 ή το άρθρο 
19 του ν. 1404/1983 (Α' 173) ή την παρ. 7 του άρθρου 29 
του ν. 4009/2011 του Τομέα Μεσαιωνικής και Νέας Ελλη¬ 
νικής Φιλολογίας του Τμήματος Φιλολογίας του Π.Ι. Μετά 
από ειδική, αιτιολογημένη έκθεση της Σ.Ε. του Π.Μ.Σ. 
με τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίαςτου Π.Ι και έπειτα από έγκριση της 
Συνέλευσης του Τμήματος, και διδάσκοντες της παρα¬ 
πάνω κατηγορίας του Τμήματος Φιλολογίαςτου Π.Ι., οι 
οποίοι δεν ανήκουν στονΤομέα Μεσαιωνικής και Νέας 
Ελληνικής Φιλολογίας τουΤμήματος Φιλολογίαςτου Π.Ι. 

3) Ομότιμα και Αφυπηρετήσαντα μέλη Δ.Ε.Π.τουΤομέα 
Μεσαιωνικής και Νέας Ελληνικής Φιλολογίας του Τμήμα¬ 
τος Φιλολογίαςτου Π.Ι. Μετά από ειδική, αιτιολογημένη 
έκθεση της Σ.Ε. του Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίας του Π.Ι. 
και έπειτα από έγκριση της Συνέλευσης τουΤμήματος, 
και Ομότιμα και Αφυπηρετήσαντα μέλη Δ.Ε.Π. τουΤμή¬ 
ματος Φιλολογίας του Π.Ι., τα οποία δεν ανήκουν στον 
Τομέα Μεσαιωνικής και Νέας Ελληνικής Φιλολογίαςτου 
Τμήματος Φιλολογίας του Π.Ι. 

Άρθρο 10 

Υλικοτεχνική Υποδομή 

Η διοικητική και τεχνική υποστήριξη παρέχεται στο 
Π.Μ.Σ. με τίτλο «Μεσαιωνική και Νέα Ελληνική Φιλολο¬ 
γία» από το Τμήμα Φιλολογίας του Π.Ι. Ως χώροι διεξα- 

γωγής της διδασκαλίας του Π.Μ.Σ. με τίτλο «Μεσαιωνική 
και Νέα Ελληνική Φιλολογία» ορίζονται οι αίθουσες δι¬ 
δασκαλίας και εργαστηρίων του Τμήματος Φιλολογίας 
του Π.Ι. Το Τμήμα Φιλολογίας του Π.Ι. διασφαλίζει την 
επάρκεια και την ποιότητα του αναγκαίου υλικοτεχνικού 
εξοπλισμού για τη λειτουργία του προγράμματος Π.Μ.Σ. 
με τίτλο «Μεσαιωνική και Νέα Ελληνική Φιλολογία» κα¬ 
θώς και τη δυνατότητα κάλυψης αυτών με νόμιμους 
πόρους (βλ. αναλυτικός προϋπολογισμός - αναλυτικό 
λειτουργικό κόστος). 

ΤοΤμήμα Φιλολογίαςτου Π.Ι. διαθέτειτον κάτωθι εξο¬ 
πλισμό, ο οποίος τίθεται στη διάθεση του Π.Μ.Σ.με τίτλο 
«Μεσαιωνική και Νέα Ελληνική Φιλολογία». 


Εξοπλισμός Τμήματος Φιλολογίας 2017 


α/α 

Περιγραφή Είδους 

Ποσότητα 

1 

Φωτοτυπικό Μηχάνημα 

1 

2 

Φαξ 

2 

3 

Πολυμηχάνημα 

2 

4 

Κλιματιστικά Μηχανήματα 

6 

5 

Ετικετογράφος 

1 

6 

5ς3ππθΓ 

1 

7 

Οθόνη Προβολής 

1 

8 

νίάθορΓθ]θςΐθΓ 

4 

9 

Η/Υ 

12 

10 

Εκτυπωτές 

3 

11 

Λογισμικό Σάρωσης Αρχαίων 
Ελληνικών και Λατινικών 
Κειμένων (Αη39Π05ΐί5) 

1 

12 

Φωριαμός 

1 

13 

Μικροφίλμ χειρογράφων 

100 


Άρθρο 11 

Διάρκεια Λειτουργίας 

Το Π.Μ.Σ. με τίτλο «Μεσαιωνική και Νέα Ελληνική Φιλο¬ 
λογία» του Τμήματος Φιλολογίας του Π.Ι. θα λειτουργήσει 
από το ακαδημαϊκό έτος 2018-2019 έως και το ακαδη¬ 
μαϊκό έτος 2022-2023. 

Άρθρο 12 

Χρηματοδότηση - Κόστος Λειτουργίας 
ΑΝΑΛΥΤΙΚΟΣ ΠΡΟΫΠΟΛΟΓΙΣΜΟΣ - 
ΑΝΑΛΥΤΙΚΟ ΛΕΙΤΟΥΡΓΙΚΟ ΚΟΣΤΟΣ 
Το ετήσιο κόστος λειτουργίας του Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίας του Π.Ι. ανέρχεται στο ποσό τωνί 5.000€, το 
οποίο αναλύεται ως εξής: 

Δαπάνες εξοπλισμού και λογισμικού (Έπιπλα. Βιβλία, 
Ηλεκτρονικοί Υπολογιστές. 

Λογισμικά. Λοιπή Υλικοτεχνική Υποδομή): 6.000€. 
Δαπάνες αναλωσίμων: 1.000 €. 

Δαπάνες Ανταποδοτικών υποτροφιών σε μεταπτυχι¬ 
ακούς φοιτητές: 2.000 €. 


Δαπάνες μετακίνησης διδακτικού προσωπικού για 
ερευνητικούς σκοπούς (έρευνα σε βιβλιοθήκες, συνέ¬ 
δρια, κ.ά), 2.000 €. 

Δαπάνες διοργάνωσης ημερίδων ή συνεδρίων, πρό¬ 
σκληση ειδικών καταξιωμένων επιστημόνων της ημε¬ 
δαπής και αλλοδαπής 4.000 €. 

ΠΗΓΕΣ ΧΡΗΜΑΤΟΔΟΤΗΣΗΣ ΚΑΙ ΟΙ ΕΝ ΓΕΝΕΙ 

ΠΟΡΟΙ ΤΗΣ ΛΕΙΤΟΥΡΓΙΑΣ ΤΟΥ Π.Μ.Σ. 

ΜΕ ΤΙΤΛΟ «ΜΕΣΑΙΩΝΙΚΗ ΚΑΙ ΝΕΑ 

ΕΛΛΗΝΙΚΗ ΦΙΛΟΛΟΓΙΑ» 

ΤΟΥ ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

Σύμφωνα με το άρθρο 37 του ν. 4485/2017, τα έσοδα 
του Π.Μ.Σ. με τίτλο «Μεσαιωνική και Νέα Ελληνική Φι¬ 
λολογία» τουΤμήματος Φιλολογίαςτου Π.Ι. προέρχονται 
από: 

α) τον προϋπολογισμό του Π.Ι. και των συνεργαζόμε- 
νων για την οργάνωση του φορέων, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α’ της παρ. 1 του άρθρου 14 του 
ν.4270/2014 (Α' 143) ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) του Π.Ι., 
ζ) πόρους από τέλη εγγραφής ή φοίτησης αν και εφό¬ 
σον αυτό κρίνεται απαραίτητο 
η) κάθε άλλη νόμιμη αιτία. 

Σύμφωνα με το άρθρο 37 παρ. 4 του ν. 4485/2017, η 
διαχείριση των εσόδων του Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Π.Ι. πραγματοποιείται 
από τον Ε.Λ.Κ.Ε (βλ. ερμηνευτική εγκύκλιο Υπουργείου 
Παιδείας, Έρευνας και Θρησκευμάτων με αριθμ. 164530/ 
Ζ1/3-10-2017 (ΑΔΑ:3ΕΜ04653ΠΣΎΑ4)) και κατανέμεται 
κατά 70% σε λειτουργικά έξοδα του προγράμματος και 
κατά 30% σε λειτουργικά έξοδα του Ιδρύματος. 

Σύμφωνα με την παρ. 6 του ίδιου άρθρου το Π.Ι., -αντι- 
στοίχως το Τμήμα Φιλολογίας της Φιλοσοφικής Σχολής 
του Π.Ι., στο οποίο λειτουργεί το Π.Μ.Σ. με τίτλο «Μεσαι¬ 
ωνική και Νέα Ελληνική Φιλολογία»- οφείλει ετησίως να 
δημοσιεύει, με ανάρτηση στην ιστοσελίδα του (νννννν. 
ρΜΙοΙοςγ.υοί.ρΐ"), απολογισμό εσόδων-εξόδων, με ανα¬ 
γραφή της κατανομής των δαπανών ανά κατηγορία. 

Άρθρο 13 

Μεταβατικές διατάξεις 

Οι φοιτητές που έχουν ήδη εγγράφει σε Π.Μ.Σ. κατά 
την έναρξη ισχύος του ν. 4485/2017, καθώς και οι φοι¬ 
τητές που εγγράφονται και αρχίζουν τη φοίτηση το 
ακαδημαϊκό έτος 2017-2018 σε Π.Μ.Σ. ιδρυθέν έως τη 
δημοσίευση του ν. 4485/2017, συνεχίζουν και ολοκλη¬ 
ρώνουν το πρόγραμμα, σύμφωνα με τις ισχύουσες, έως 
την έναρξη ισχύος του ν. 4485/2017, διατάξεις (άρθρο 
85 παρ.2 του ν. 4485/2017). Οι φοιτητές μεσαιωνικής και 

νέας ελληνικής ειδίκευσης του ενιαίου Π.Μ.Σ. Φιλολογίας 
που δεν θα έχουν περατώσει τις σπουδές τους μέχρι την 
έναρξη ισχύος του παρόντος κανονισμού εντάσσονται 
διοικητικά, με την έναρξη του ακαδημαϊκού έτους 2018- 
2019, στο Π.Μ.Σ. με τίτλο «Μεσαιωνική και Νέα Ελληνική 
Φιλολογία». 

Οποιοδήποτε θέμα προκύψει στο μέλλον που δεν κα¬ 
λύπτεται από την σχετική νομοθεσία ή τον οικείο Κ.Μ.Σ., 
θα αντιμετωπιστεί με αποφάσεις της Συνέλευσης του 
ΤμήματοςΦιλολογίαςτου Π.Ι. και της Συγκλήτου του Π.Ι. 
με τροποποίηση του Κανονισμού και δημοσίευση του 
στην Εφημερίδα της Κυβερνήσεως. 

Β. ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
ΜΕ ΤΙΤΛΟ 

«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ» 
ΤΟΥΤΜΗΜΑΤΟΣ ΦΙΛΟΛΟΓΙΑΣ 
ΤΗΣ ΦΙΛΟΣΟΦΙΚΗΣ ΣΧΟΛΗΣ 
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ (Π.Ι.) 

ΓΕΝΙΚΕΣ ΔΙΑΤΑΞΕΙΣ 

Στο Τμήμα Φιλολογίας της Φιλοσοφικής Σχολής του 
Π.Ι. λειτουργεί από το ακαδημαϊκό έτος 2017-2018 Πρό¬ 
γραμμα Μεταπτυχιακών Σπουδών (Π.Μ.Σ.), σύμφωνα με 
τις διατάξεις του ν. 4485/2017 και τις λοιπές ισχύουσες 
διατάξεις. Ο δεύτερος κύκλος σπουδών του Τμήματος 
Φιλολογίας του Π.Ι., ως αυτοδύναμου Τμήματος που πα¬ 
ρέχει σπουδές πρώτου κύκλου, περιλαμβάνει παρακο¬ 
λούθηση Π.Μ.Σ. με τίτλο «Μεσαιωνική και Νέα Ελληνική 
Φιλολογία» και ολοκληρώνεται με την απονομή Διπλώ¬ 
ματος Μεταπτυχιακών Σπουδών (Δ.Μ.Σ.) στη Μεσαιω¬ 
νική και Νέα Ελληνική Φιλολογία. Στο πλαίσιο αυτό του 
δευτέρου κύκλου σπουδών του Τμήματος Φιλολογίας 
του Π.Ι. εντάσσεται ο παρών κανονισμός λειτουργίας του 
Π.Μ.Σ. με τίτλο «Μεσαιωνική και Νέα Ελληνική Φιλολο¬ 
γία». Το Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Τμήματος Φιλολογίας του Π.Ι. απονέμει 
Δ.Μ.Σ. δύο ειδικεύσεων: 1) Δ.Μ.Σ. στη Μεσαιωνική και 
Νέα Ελληνική Φιλολογία με ειδίκευση στη Μεσαιωνική 
Ελληνική Φιλολογία και 2) Δ.Μ.Σ. στη Μεσαιωνική και 
Νέα Ελληνική Φιλολογία με ειδίκευση στη Νέα Ελληνική 
Φιλολογία. 

Ο παρών Κανονισμός Μεταπτυχιακών Σπουδών 
(Κ.Μ.Σ.) συμπληρώνει τις διατάξεις του Κεφαλαίου ΣΤ’ 
[Δεύτερος και Τρίτος Κύκλος Σπουδών] του ν. 4485/ 
4-8-2017 (ΦΕΚ 114/τ.Α74-8-2017): «Οργάνωση και λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις». Ο παρών Κ.Μ.Σ. του Π.Μ.Σ. 
με τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίας της Φιλοσοφικής Σχολής του Π.Ι. 
συντάχθηκε από ειδική Επιτροπή μετά από απόφαση της 
ΣυνέλευσηςτουΤμήματοςΦιλολογίαςτου Π.Ι. καιεγκρί- 
θηκε από την τελευταία στην αριθμ. 570/12.12.2017 
τακτική συνεδρία της. Θα ισχύσει δε απαρέγκλιτα για 
διάστημα δύο (2) ετών από την ψήφιση του. Οποιαδή¬ 
ποτε μερική ή ολική τροποποίηση ή αντικατάσταση του 
απαιτεί απόφαση της Συνέλευσης του Τμήματος Φιλο- 
λογίαςτου Π.Ι. Ο Κ.Μ.Σ. του Π.Μ.Σ. με τίτλο «Μεσαιωνική 


και Νέα Ελληνική Φιλολογία» του Τμήματος Φιλολογίας 
του Π.Ι. εγκρίνεται από τη Σύγκλητο του Π.Ι., δημοσιεύ¬ 
εται στην Εφημερίδα της Κυβερνήσεως, αναρτάται στο 
διαδικτυακό τόπο του Τμήματος (νννννν.ρΜΙοΙοςγ.υοί.ςι·) 
και κοινοποιείται στο Υπουργείο Παιδείας, Έρευνας και 
Θρησκευμάτων. 

Άρθρο 1 

ΓΝΩΣΤΙΚΟ ΑΝΤΙΚΕΙΜΕΝΟ 
ΚΑΙ ΣΚΟΠΟΣΤΟΥ Π.Μ.Σ. ΜΕ ΤΙΤΛΟ 
«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ» 
ΤΟΥΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

Αντικείμενο του Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίας του Π.Ι. 
είναι η προώθηση της γνώσης και της έρευνας στον 
χώρο της Μεσαιωνικής και Νέας Ελληνικής Φιλολογίας. 
Σκοπός του Π.Μ.Σ. είναι η προαγωγή και εξειδίκευση 
της επιστημονικής γνώσης στις αντίστοιχες γνωστικές 
περιοχές, η διεύρυνση των ικανοτήτων των νέων επι¬ 
στημόνων για γνώση και συνθετική έρευνα και η ανά¬ 
πτυξη επιστημονικού και ερευνητικού δυναμικού στον 
υψηλότερο δυνατό βαθμό. 

Άρθρο 2 

ΟΡΓΑΝΑ ΤΟΥ Π.Μ.Σ. ΜΕ ΤΙΤΛΟ 
«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ» 
ΤΟΥΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι. 

(άρθρα 31,44 και 45 του ν. 4485/2017) 

Αρμόδια Όργανα για τη διοίκηση, οργάνωση και λει¬ 
τουργία του Π.Μ.Σ. με τίτλο «Μεσαιωνική και Νέα Ελλη¬ 
νική Φιλολογία» τουΤμήματοςΦιλολογίαςτου Π.Ι. είναι: 

I. Η Σύγκλητος του Π.Ι. είναι το αρμόδιο όργανο για 
τα θέματα ακαδημαϊκού, διοικητικού, οργανωτικού και 
οικονομικού χαρακτήρα του Π.Μ.Σ. με τίτλο «Μεσαιωνι¬ 
κή και Νέα Ελληνική Φιλολογία» του Π.Ι. και ασκεί όσες 
αρμοδιότητες σχετικά με τοΠ.Μ.Σ. δεν ανατίθενται από 
το νόμο ειδικώς σε άλλα όργανα. 

II. Η Συνέλευση τουΤμήματοςΦιλολογίαςτου Π.Ι., ή η 
επταμελής Ειδική Διατμηματική Επιτροπή σε περίπτω¬ 
ση διατμηματικού Π.Μ.Σ. ή η εννεαμελή Ειδική Διιδρυ- 
ματική Επιτροπή σε περίπτωση Διιδρυματικού Π.Μ.Σ. 
και έχει τις αρμοδιότητες που ορίζονται στο άρθρο 31 
παρ. 3 του ν. 4485/2017. Το Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Τμήματος Φιλολογίας 
του Π.Ι. λειτουργεί υπό την εποπτεία και τον έλεγχο της 
Συνέλευσης του Τμήματος Φιλολογίας του Π.Ι., η οποία 
έχει τις αρμοδιότητες που προβλέπει το ως άνω άρθρο 
του ν. 4485/2017 και ο παρών Κανονισμός Λειτουργίας 
του Π.Μ.Σ. με τίτλο «Μεσαιωνική και Νέα Ελληνική Φι¬ 
λολογία». Πιο συγκεκριμένα, η Συνέλευση τουΤμήματος 
Φιλολογίας του Π.Ι. α) εισηγείται στη Σύγκλητο του Π.Ι., 
δια της Επιτροπής Μεταπτυχιακών Σπουδών της παρα¬ 
γράφου 5 του άρθρου 32, σχετικά με την αναγκαιότητα 
ίδρυσης Π.Μ.Σ. με τίτλο «Μεσαιωνική και Νέα Ελληνική 
Φιλολογία» στο Τμήμα Φιλολογίας του ΠI., σύμφωνα με 
το άρθρο 32, β) ορίζει τα μέλη της Σ.Ε. του Π.Μ.Σ. με 
τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίας του ΠΙ., γ) κατανέμει το διδακτικό 

έργο μεταξύ των διδασκόντων στο Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίας του ΠI., δ) συγκροτεί επιτροπές επιλογής ή 
εξέτασης των υποψήφιων μεταπτυχιακών φοιτητών του 
Π.Μ.Σ. με τίτλο «Μεσαιωνική και Νέα Ελληνική Φιλολο¬ 
γία» του Τμήματος Φιλολογίας του Π.Ι., ε) διαπιστώνει 
την επιτυχή ολοκλήρωση της φοίτησης, προκειμένου να 
απονεμηθεί το Δ.Μ.Σ. στη Μεσαιωνική και Νέα Ελληνική 
Φιλολογία του Τμήματος Φιλολογίας του Π.Ι., στ) ασκεί 
κάθε άλλη αρμοδιότητα που προβλέπεται από τις σχετι¬ 
κές διατάξεις του ως άνω Νόμου. Επιλύει επίσης οποιο- 
δήποτε ζήτημα προκύπτει κατά τη λειτουργία του Π.Μ.Σ. 
με τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίας του Π.Ι. το οποίο δεν προβλέπεται 
από τον παρόντα Κ.Μ.Σ. Είναι τέλος το αρμόδιο όργανο 
να προτείνει οποιαδήποτε αλλαγή ή τροποποίηση του 
παρόντος Κ. Μ.Σ. 

III. Η Συντονιστική Επιτροπή (Σ.Ε.) του Π.Μ.Σ. με τίτλο 
«Μεσαιωνική και Νέα Ελληνική Φιλολογία» απαρτίζε¬ 
ται από πέντε (5) μέλη Δ.Ε.Π. του Τμήματος Φιλολογίας 
του Π.Ι., οι οποίοι έχουν αναλάβει μεταπτυχιακό έργο. 
Εκλέγονται από τη Συνέλευση του Τμήματος Φιλολο¬ 
γίας του Π.Ι. για διετή θητεία. Είναι δε αρμόδια για την 
παρακολούθηση και τον συντονισμό της λειτουργίας του 
Π.Μ.Σ με τίτλο «Μεσαιωνική και Νέα Ελληνική Φιλολο¬ 
γία» του Τμήματος Φιλολογίας του Π.Ι. Από τα εκλεγμένα 
αυτά μέλη η Συνέλευση του Τμήματος Φιλολογίας του 
ΠΙ. ορίζει τον Διευθυντή του Π.Μ.Σ. με τίτλο «Μεσαιωνι¬ 
κή και Νέα Ελληνική Φιλολογία», ο οποίος προεδρεύει 
στη Σ.Ε., καθώς και τον αναπληρωτή του (συνδυασμός 
των παρ. 5 και 8 του άρθρου 31 του ν. 4485/2017). Η 
θητεία του Προέδρου της Σ.Ε. μπορεί να ανανεωθεί μία 
φορά. Τα μέλη της ως άνω Επιτροπής δεν δικαιούνται 
επιπλέον αμοιβής ή αποζημίωσης για τη συμμετοχή τους 
σε αυτή. Οι εκπρόσωποι στη Σ.Ε. κάθε ειδίκευσης είναι 
ακαδημαϊκοί σύμβουλοι για τους μεταπτυχιακούς φοι¬ 
τητές της ειδίκευσης τους. Οι ακαδημαϊκοί σύμβουλοι 
παρακολουθούν την εξέλιξη των σπουδών των φοιτητών 
που είναι στην ευθύνη τους και ενημερώνονται από τους 
διδάσκοντες για τυχόν συνεχείς απουσίες φοιτητών. Οι 
φοιτητές οφείλουν να έρχονται σε επαφή με τον ακαδη¬ 
μαϊκό σύμβουλο τους για κάθε πρόβλημα που μπορεί 
να επηρεάσει την ομαλή πορεία των σπουδών τους. Ο 
σύμβουλος αντικαθίσταται από τον επιβλέποντα της 
Μεταπτυχιακής Διπλωματικής Εργασίας (Μ.Δ.Ε). Κατά 
τη λήξη της θητείας της Σ.Ε. και με ευθύνη του απερχό¬ 
μενου Διευθυντή συντάσσεται αναλυτικός απολογισμός 
του ερευνητικού και εκπαιδευτικού έργου του Π.Μ.Σ. με 
τίτλο «Μεσαιωνική και Νέα Ελληνική Φιλολογία» του Π.Ι., 
καθώς και των λοιπών δραστηριοτήτων του, με στόχο 
την αναβάθμιση των σπουδών, την καλύτερη αξιοποίη¬ 
ση του ανθρώπινου δυναμικού, τη βελτιστοποίηση των 
υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. με τίτλο «Με¬ 
σαιωνική και Νέα Ελληνική Φιλολογία». 

IV. Η Επιτροπή Μεταπτυχιακών Σπουδών συστήνεται 
στο Π.Ι., αποτελείται από τον Αντιπρύτανη Ακαδημαϊκών 
Υποθέσεων και Φοιτητικών θεμάτων, ο οποίος εκτελεί 


χρέη Προέδρου, και τους Κοσμήτορες του Π.Ι. ως μέλη 
και έχει τις αρμοδιότητες που προβλέπονται στο άρθρο 
32 στην παράγραφο 5 του ν. 4485/2017. Τα μέλη της 
ως άνω Επιτροπής δεν δικαιούνται επιπλέον αμοιβής ή 
αποζημίωσης για τη συμμετοχή τους σε αυτή. 

V. Ο Διευθυντής του Π.Μ.Σ. με τίτλο «Μεσαιωνική και 
Νέα Ελληνική Φιλολογία» είναι μέλος της ΣΕ. του Π.Μ.Σ. 
με τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίας του Π.Ι, ορίζεται μαζί με τον ανα¬ 
πληρωτή του, με απόφαση της Συνέλευσης του Τ μήματος 
Φιλολογίας του Π.Ι., για διετή θητεία και πληροί τις προ¬ 
ϋποθέσεις του άρθρου 31 της παρ. 8 του ν. 4485/2017. 
Προεδρεύει τηςΣ.Ετου Π.Μ.Σ. με τίτλο «Μεσαιωνική και 
Νέα Ελληνική Φιλολογία»τουΤμήματοςΦιλολογίαςτου 
Π.Ι., είναι μέλος Δ.Ε.Π. πρώτης βαθμίδας ή της βαθμίδας 
του αναπληρωτή, είναι του ιδίου ή συναφούς γνωστικού 
αντικειμένου με το γνωστικό αντικείμενο του Π.Μ.Σ. με 
τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίας του ΠΙ., ασκεί δε τα καθήκοντα 
που ορίζονται στον ως άνω νόμο (άρθρο 31 παρ. 8 του 
ν. 4485/2017), τον παρόντα Κανονισμό Μεταπτυχιακών 
Σπουδών (Κ.Μ.Σ.) και όποια άλλα ορίζονται από τη Συ¬ 
νέλευση του Τμήματος Φιλολογίας του Π.Ι. (άρθρο 45, 
παρ. 1γ). Ο Διευθυντής του Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Τμήματος Φιλολογίας 
του Π.Ι εισηγείται στα αρμόδια όργανα του Π.Ι. για κάθε 
θέμα που αφορά στην αποτελεσματική λειτουργία του 
προγράμματος. Ο Διευθυντής του Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίας του Π.Ι δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντής. 

VI. Η εξαμελής Επιστημονική Συμβουλευτική Επιτροπή 
(Ε.Σ.Ε.),με την αρμοδιότητα της εξωτερικής ακαδημαϊκής 
αξιολόγησης του Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίας του ΠΙ. 
(άρθρο 44 παρ. 3 του ν. 4485/2017). 

Άρθρο3 

ΚΑΤΗΓΟΡΙΕΣ ΥΠΟΨΗΦΙΩΝ 
ΓΙΑ ΦΟΙΤΗΣΗ ΣΤΟ Π.Μ.Σ. ΜΕ ΤΙΤΛΟ 
«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ 
ΤΟΥ ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι.» 

(άρθρο 34 παρ. 1,7 και 8 του ν. 4485/2017) 

Στο Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Τμήματος Φιλολογίας του Π.Ι. γίνονται 
δεκτοί πτυχιούχοι των Τμημάτων Φιλολογίας των Φιλο¬ 
σοφικών Σχολών και άλλων Τμημάτων Πανεπιστημίων 
της ημεδαπής ή ομοταγών αναγνωρισμένων Ιδρυμάτων 
της αλλοδαπής συναφούς ή συγγενούς γνωστικού αντι¬ 
κειμένου. Δ.Μ.Σ. δεν απονέμεται σε φοιτητή του οποίου 
ο τίτλος σπουδών πρώτου κύκλου από ίδρυμα της αλ¬ 
λοδαπής δεν έχει αναγνωριστεί από το Διεπιστημονικό 
Οργανισμό ΑναγνώρισηςΤίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.), σύμφωνα με το ν. 3328/2005 
(Α'80), μέχρι την περάτωση των σπουδών του στο Π.Μ.Σ. 
Εναπόκειται στην Σ.Ε. του Π.Μ.Σ. να κρίνει εάν ζητήσει 
από πτυχιούχους συγγενών γνωστικών αντικειμένων 
συμπληρωματικές εξετάσεις εισαγωγής στο Π.Μ.Σ. 

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφό¬ 
σον πληρούν τις προϋποθέσεις του πρώτου εδαφίου 
της παρ. 1 του άρθρου 34, μπορούν να εγγραφούν ως 
υπεράριθμοι και μόνο ένας κατ’έτος στο Π.Μ.Σ. με τίτλο 
«Μεσαιωνική και Νέα Ελληνική Φιλολογία» που οργανώ¬ 
νεται από το Τμήμα Φιλολογίας του Π.I. όπου υπηρετούν, 
και το οποίο είναι συναφές με το αντικείμενο του τίτλου 
σπουδών και του έργο που επιτελούν στο οικείο Ίδρυμα. 

Άρθρο4 

ΑΡΙΘΜΟΣ ΕΙΣΑΚΤΕΩΝ, ΚΡΙΤΗΡΙΑ 
ΚΑΙ ΔΙΑΔΙΚΑΣΙΑ ΕΠΙΛΟΓΗΣ ΕΙΣΑΚΤΕΩΝ 
(άρθρα 34 και 45 του ν. 4485/2017) 

ΑΡΙΘΜΟΣ ΕΙΣΑΚΤΕΩΝ 

Ο αριθμός των Μεταπτυχιακών Φοιτητών που εγγρά- 
φονται κατ' έτος στο Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίας του Π.Ι. 
ορίζεται κατ' ανώτατο όριο σε δέκα πέντε(15): πέντε (5) 
φοιτητές στην ειδίκευση της Μεσαιωνικής Ελληνικής Φι¬ 
λολογίας και δέκα (10) φοιτητές στην ειδίκευση της Νέας 
Ελληνικής Φιλολογίας). Ο μέγιστος αριθμός μεταπτυχι¬ 
ακών φοιτητών ανά διδάσκοντα ορίζεται σε δέκα (10) 
μεταπτυχιακούς φοιτητές, ο δε μέγιστος αριθμός των με¬ 
ταπτυχιακών φοιτητών στο Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Τμήματος Φιλολογίας 
του Π.Ι., σε σχέση και με τον αριθμό των προπτυχιακών 
φοιτητών και των διδασκόντων, ορίζεται σε τριάντα έξι 
(36), με σκοπό τη διασφάλιση της ποιότητας όλων των 
κύκλων σπουδών (άρθρο 45 παρ. 1 β του ν.4485/2017). 
ΠΡΟΚΗΡΥΞΗ ΚΕΝΩΝ ΘΕΣΕΩΝ 
ΤοΤμήμα Φιλολογίαςτου Π.Ι. σε ημερομηνίες που ορί¬ 
ζονται από την Συνέλευση του Τμήματος ή την Ε.Δ.Ε. 
προκηρύσσουν θέσεις με ανοιχτή διαδικασία (πρόσκλη¬ 
ση εκδήλωσης ενδιαφέροντος) για την εισαγωγή πτυχι- 
ούχων στο Π.Μ.Σ.με τίτλο «Μεσαιωνική και Νέα Ελληνική 
Φιλολογία». Η προκήρυξη των κενών θέσεων του Π.Μ.Σ. 
με τίτλο «Μεσαιωνική και Νέα Ελληνική Φιλολογία»του 
Τμήματος Φιλολογίαςτου Π.Ι. γίνεται κατά το πρώτο δε¬ 
καήμερο του Ιουνίου. Η σχετική προκήρυξη δημοσιεύε¬ 
ται στον αθηναϊκό και τον τοπικό τύπο, το διαδίκτυο και 
περιλαμβάνει τους όρους και τις προϋποθέσεις υποψη¬ 
φιότητας, τις κατηγορίες πτυχιούχων και τον αριθμό των 
εισακτέων, τον τρόπο εισαγωγής, τα κριτήρια επιλογής, 
τις προθεσμίες υποβολής αιτήσεων, τα απαιτούμενα δι- 
καιολογητικά καθώς και τις ημερομηνίες και τον χώρο 
διεξαγωγής των γραπτών εξετάσεων και συνεντεύξεων. 
Οι υποψήφιοι υποβάλλουν αίτηση προς τη Γραμματεία 
του Τμήματος Φιλολογίαςτου Π.Ι. στο διάστημα 1-15 
Σεπτεμβρίου, η οποία συνοδεύεται από: α) Σύντομο Βιο- 
γραφικόΥπόμνημα, β) Αντίγραφο Πτυχίου με αναλυτική 
βαθμολογία, γ) Τίτλους ξένων γλωσσών.Τίτλοι σπουδών 
από ξένα ΑΕΙ πρέπει να έχουν την αναγνώριση ισοτιμίας 
ή βεβαίωση ότι αυτή έχει ζητηθεί, όπως ορίζει η νομοθε¬ 
σία. Η Γραμματεία του Τμήματος παρέχει πληροφορίες 
σχετικές με την ύλη των εξετάσεων και τα απαιτούμενα 
δικαιολογητικά. Οι αιτήσεις μαζί με τα απαραίτητα δικαι- 
ολογητικά κατατίθενται στη Γραμματεία του Τμήματος 


Φιλολογίας του Π.Ι. είτε σε έντυπη είτε σε ηλεκτρονική 
μορφή. 

ΟΡΟΙ / ΠΡΟΫΠΟΘΕΣΕΙΣ ΥΠΟΨΗΦΙΟΤΗΤΑΣ 

Οι πτυχιούχοι ελληνικών Πανεπιστημίων πρέπει να 
γνωρίζουν αποδεδειγμένα πολύ καλά μία τουλάχιστον 
ξένη γλώσσα από τις ευρέως αποδεκτές γλώσσες στην 
διεθνή φιλολογική βιβλιογραφία. Εκτός αν πρόκειται για 
την μητρική γλώσσα του υποψηφίου, η γνώση της ξέ¬ 
νης γλώσσας πιστοποιείται με κατάθεση σχετικού τίτλου 
επιπέδου Β2 ή, αν δεν υπάρχει, με γραπτή ή προφορι¬ 
κή εξέταση (μετάφραση ξενόγλωσσου επιστημονικού 
κειμένου, για να διαπιστωθεί ο ευχερής χειρισμός της 
διεθνούς βιβλιογραφίας), την οποία διενεργεί Επιτροπή 
οριζόμενη κατά γλώσσα από την ΣΕ. του Π.Μ.Σ. με τίτλο 
«Μεσαιωνική και Νέα Ελληνική Φιλολογία» του Τμήματος 
Φιλολογίας του Π.Ι. Η εξέταση μπορεί να γίνει εξ απο- 
στάσεως (μέσω εΚγρθ κ.ο.κ). Οι αλλοδαποί υποψήφιοι 
οφείλουν να γνωρίζουν επαρκώς την ελληνική γλώσσα. 
Η επάρκεια της ελληνομάθειας πιστοποιείται όπως ορί¬ 
ζουν οι σχετικές διατάξεις (π.χ. με κατάθεση Απολυτηρί¬ 
ου Ελληνικού Λυκείου, Πτυχίου Ελληνικής Φιλολογίας ή 
Πιστοποιητικού ελληνομάθειας Γ' επιπέδου του Κέντρου 
Ελληνικής Γλώσσαςτου ΥπΕΠΘ) ή μέσω γραπτής ή προ¬ 
φορικής εξέτασης που διενεργεί Επιτροπή οριζόμενη 
από την Σ.Ε. του Π.Μ.Σ. 

ΓΡΑΠΤΕΣ ΕΞΕΤΑΣΕΙΣ - ΠΡΟΦΟΡΙΚΗ ΣΥΝΕΝΤΕΥΞΗ 

Η εισαγωγή των φοιτητών στο Π.Μ.Σ. με τίτλο «Μεσαι¬ 
ωνική και Νέα Ελληνική Φιλολογία» του Π.Ι. γίνεται ύστε¬ 
ρα από γραπτές εξετάσεις και προφορική συνέντευξη. Οι 
γραπτές εξετάσεις στα δύο (2) μαθήματα ειδίκευσης (Με¬ 
σαιωνική Ελληνική Φιλολογία, Νέα Ελληνική Φιλολογία) 
και στην ξένη γλώσσα διενεργούνται κατά το δεύτερο 
δεκαπενθήμερο του Σεπτεμβρίου από τριμελείς Επιτρο¬ 
πές των οικείων ειδικεύσεων, υπό την εποπτεία της Σ.Ε. 
του Π.Μ.Σ. Είναι δυνατή η εκ των προτέρων εξέταση στην 
ξένη γλώσσα κατά τον Ιούνιο, ύστερα από αίτηση των 
ενδιαφερομένων στη Γραμματεία του Τμήματος. 

Η ύλη των εξετάσεων καθορίζεται ανά διετία από 
τη Συνέλευση του Τμήματος ύστερα από πρόταση της 
ΣΕ του Π.Μ.Σ. με τίτλο «Μεσαιωνική και Νέα Ελληνική 
Φιλολογία», περιλαμβάνεται στον Οδηγό Σπουδών και 
αναρτάται στο διαδίκτυο. 

Μετά το πέρας των γραπτών εξετάσεων, οι επιτροπές 
επιλογής και εξέτασης κατά ειδίκευση (Μεσαιωνική Ελ¬ 
ληνική Φιλολογία, Νέα Ελληνική Φιλολογία) καλούν τον 
υποψήφιο σε συνέντευξη και αξιολογούν τα προσόντα 
του. Κατά την προφορική συνέντευξη κρίνεται η προ¬ 
σωπικότητα του υποψηφίου και ελέγχεται η φιλολογική 
υποδομή και η κριτική ικανότητα του στην ειδίκευση. 

ΔΙΑΔΙΚΑΣΙΑ ΕΠΙΛΟΓΗΣ 

Οι γραπτές εξετάσεις στα δύο (2) μαθήματα ειδίκευσης 
και την ξένη γλώσσα, η προφορική συνέντευξη και η επι¬ 
λογή των υποψηφίων ολοκληρώνονται έως το τέλος Σε¬ 
πτεμβρίου, οπότε με ευθύνη της Σ.Ε. του Π.Μ.Σ. με τίτλο 
«Μεσαιωνική και Νέα Ελληνική Φιλολογία» καταρτίζεται 
ο πίνακας των επιτυχόντων, η τελική έγκριση του οποίου 
γίνεται από τη Συνέλευση του Τμήματος Φιλολογίαςτου 

Π.Ι. στην πρώτη τακτική συνεδρίαση της. Αμέσως μετά οι 
μεταπτυχιακοί φοιτητές εγγράφονται στο Π.Μ.Σ. με τίτλο 
«Μεσαιωνική και Νέα Ελληνική Φιλολογία». Αναστολή 
εγγραφής είναι δυνατή, όμως δεν μπορεί να υπερβαίνει 
τα δύο έτη. 

ΚΡΙΤΗΡΙΑ ΕΠΙΛΟΓΗΣ 

Για την επιλογή των φοιτητών, σύμφωνα με απόφαση 
της Συνέλευσης του Τμήματος μετά από εισήγηση του 
Τομέα Μεσαιωνικής και Νέας Ελληνικής Φιλολογίας του 
Τμήματος Φιλολογίας του Π.Ι., συνεκτιμώνται τα εξής 
στοιχεία: α) η γραπτή εξέταση των μαθημάτων ειδί¬ 
κευσης (50%)- β) ο γενικός βαθμός πτυχίου (10%)- γ) 
ο ΜΟ των προπτυχιακών βαθμών/ειδίκευσης (10%)- δ) 
η προφορική συνέντευξη, η επίδοση σε διπλωματική 
εργασία σχετική με τις ειδικεύσεις του Π.Μ.Σ. με τίτλο 
«Μεσαιωνική και Νέα Ελληνική Φιλολογία» του Π.Ι., 
όπου αυτή προβλέπεται στον πρώτο κύκλο σπουδών, 
και τυχόν ερευνητική, επαγγελματική και/ή συγγραφική 
δραστηριότητα (30%). 

Σε περίπτωση ισοβαθμίας υπερέχει ο υποψήφιος που 
έχει μεγαλύτερο μέσο όρο βαθμολογίας στις γραπτές 
εξετάσεις εισαγωγής στο Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Π.Ι. Αν και σε αυτή την 
περίπτωση προκόψει ισοβαθμία, τότε για την τελική 
τους κατάταξη λαμβάνεται υπόψη ο βαθμός πτυχίου. 
Η επιτυχής γραπτή εξέταση στα μαθήματα ειδίκευσης 
αποτελεί προϋπόθεση για την περαιτέρω διαδικασία- 
προβιβάσιμος βαθμός ορίζεται το έξι (6) της δεκαδικής 
κλίμακας και οι μεγαλύτεροι του. 

Μετά την ολοκλήρωση της διαδικασίας καταρτίζεται 
ο τελικός πίνακας των επιτυχόντων. 

Ο τελικός πίνακας επιτυχόντων και τυχόν επιλαχόντων, 
αφού επικυρωθεί από τη Συνέλευση του Τμήματος Φι¬ 
λολογίας του Π.Ι. ή την Ε.Δ.Ε,. αναρτάται στον πίνακα 
ανακοινώσεων της Γραμματείας και στην ιστοσελίδα του 
Τμήματος Φιλολογίας του Π.Ι. (νννννν.ρΜΙοΙοςγ.υοί.ςι·). 

Άρθρο 5 

ΔΙΑΡΚΕΙΑ ΚΑΙ ΌΡΟΙ ΦΟΙΤΗΣΗΣ 
(άρθρα 33, 34 και 35 του ν. 4485/2017) 

ΧΡΟΝΙΚΗ ΔΙΑΡΚΕΙΑ 

Η χρονική διάρκεια φοίτησης στο Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίας του Π.Ι., που οδηγεί στη λήψη Δ.Μ.Σ. στη 
Μεσαιωνική και Νέα Ελληνική Φιλολογία, ορίζεται κατ' 
ελάχιστο στα τέσσερα (4) εξάμηνα, στα οποία περιλαμ¬ 
βάνεται και ο χρόνος εκπόνησης και κρίσης της μεταπτυ¬ 
χιακής διπλωματικής εργασίας. Ο ανώτατος επιτρεπό¬ 
μενος χρόνος ολοκλήρωσης των σπουδών καθορίζεται 
με απόφαση της Συνέλευσης του Τμήματος Φιλολογίας 
του Π.Ι. και δεν υπερβαίνει τα 6 (έξι) εξάμηνα σπουδών. 

Στοπλαίσιοτου Π.Μ.Σ. Μεσαιωνικής και Νέας Ελληνικής 
ΦιλολογίαςτουΤμήματοςΦιλολογίαςτου Π. I. προβλέπε- 
ται σύμφωνα με την παρ. 2 του άρθρου 33 του ν. 4485/ 
2017 (114 Α') η δυνατότητα μερικής φοίτησης για εργα¬ 
ζόμενους φοιτητές, η διάρκεια της οποίας δεν μπορεί 
να υπερβαίνει το διπλάσιο της κανονικής φοίτησης. Η 


μερική φοίτηση προβλέπεται και για μη εργαζόμενους 
μεταπτυχιακούς φοιτητές που αδυνατούν να ανταπο- 
κριθούν στις ελάχιστες απαιτήσεις του προγράμματος 
«πλήρους» φοίτησης και για ιδιαίτερες εξαιρετικά σοβα¬ 
ρές περιπτώσεις (ασθένεια, φόρτος εργασίας, σοβαροί 
οικογενειακοί λόγοι, στράτευση, λόγοι ανωτέρας βίας), 
για τις οποίες αποφασίζει η Συνέλευση του Τ μήματος Φι¬ 
λολογίας του Π.Ι. Επίσης στους μεταπτυχιακούς φοιτητές 
είναι δυνατόν να χορηγηθεί, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. Δύναται και μόνο σε εξαιρετικές περιπτώσεις 
να χορηγείται παράταση σπουδών και μέχρι ένα έτος, 
κατόπιν αιτιολογη μένης απόφασης της Συνέλευσης του 
Τμήματος ή της Ε.Δ.Ε. 

Μεταπτυχιακός φοιτητής διαγράφεται από το Π.Μ.Σ. 
με τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίαςτου Π.Ι., όταν συντρέχουν οι ακό¬ 
λουθοι λόγοι: α) η μη επαρκής πρόοδος του μεταπτυχι¬ 
ακού φοιτητή (η οποία τεκμηριώνεται με μη συμμετοχή 
στην εκπαιδευτική διαδικασία: παρακολουθήσεις, εξετά¬ 
σεις), β) η πλημμελής εκπλήρωση λοιπών υποχρεώσεων 
που ορίζονται από τον οικείο Κανονισμό, γ) συμπεριφο¬ 
ρά που προσβάλλει την ακαδημαϊκή δεοντολογία όπως 
π.χ. η λογοκλοπή, και δ) αίτηση του ίδιου του μεταπτυ¬ 
χιακού φοιτητή. 

Οι μεταπτυχιακοί φοιτητές εγγράφονται και συμμετέ¬ 
χουν στο Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Τμήματος Φιλολογίας του Π.Ι. υπό τους 
όρους και τις προϋποθέσεις που προβλέπονται στον πα¬ 
ρόντα Κ.Μ.Σ. Οι εγγραφές των εισαγομένων μεταπτυχι¬ 
ακών φοιτητών αρχίζουν μετά από σχετική ανακοίνωση 
της Γραμματείας του Τμήματος Φιλολογίας στην οποία 
ορίζεται και η χρονική διάρκεια των εγγραφών και τα 
δικαιολογητικά που απαιτούνται για την εγγραφή. Οι 
μεταπτυχιακοί φοιτητές έχουν όλα τα δικαιώματα, τις 
παροχές και τις διευκολύνσεις που προβλέπονται και για 
τους φοιτητές του πρώτου κύκλου σπουδών πλην του 
δικαιώματος παροχής δωρεάν διδακτικών συγγραμμά- 
των.ΤοΤμήμα Φιλολογίας οφείλει να εξασφαλίζει διευ¬ 
κολύνσεις σε μεταπτυχιακούς φοιτητές με αναπηρία ή 
και ειδικές εκπαιδευτικές ανάγκες (προφορική εξέταση, 
διευκόλυνση πρόσβασης στους χώρους εξέτασης, κ.τ.λ.) 

ΤΕΛΗ ΦΟΙΤΗΣΗΣ 

Το Π.Μ.Σ. Μεσαιωνικής και Νέας Ελληνικής Φιλολογίας 
του Τ μήματος Φιλολογίας του Π.Ι. δεν έχει τέλη εγγραφής 
ή φοίτησης. Τέλη εγγραφής ή φοίτησης είναι δυνατόν να 
προβλεφθούν εάν και εφόσον αυτό κριθεί απαραίτητο. 

Άρθρο 6 

ΠΡΟΓΡΑΜΜΑ ΣΠΟΥΔΩΝ-ΕΛΕΓΧΟΣ ΓΝΩΣΕΩΝ 
(άρθρα 34 και 45 του ν. 4485/2017) 

Το Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Π.Ι. περιλαμβάνει δύο (2) ειδικεύσεις: 

α) ειδίκευση Μεσαιωνικής Ελληνικής Φιλολογίας και β) 
ειδίκευση Νέας Ελληνικής Φιλολογίας. 
ΠΑΡΑΚΟΛΟΥΘΗΣΗ ΤΟΥ Π.Μ.Σ. ΜΕ ΤΙΤΛΟ 
«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ 
ΚΑΙ ΧΟΡΗΓΗΣΗ Δ.Μ.Σ. ΣΤΗ ΜΕΣΑΙΩΝΙΚΗ 
ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ 
Για κάθε μεταπτυχιακό φοιτητή, ο οποίος παρακολου¬ 
θεί το Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Τμήματος Φιλολογίας του Π.Ι.,το οποίο 
οδηγεί στη χορήγηση Δ.Μ.Σ. στη Μεσαιωνική και Νέα 
Ελληνική Φιλολογία, ορίζεται από τη Συνέλευση του Τμή¬ 
ματος ύστερα από πρόταση της Σ.Ε. του Π.Μ.Σ. με τίτλο 
«Μεσαιωνική και Νέα Ελληνική Φιλολογία» ως επιβλέπων 
καθηγητής ένα μέλος ΔΕΠ του Τομέα ΜΝΕΦ. Ο επιβλέ- 
πων και η Σ.Ε έχουν την ευθύνη της παρακολούθησης και 
του ελέγχου της πορείας των σπουδών του μεταπτυχια¬ 
κού φοιτητή.Τα μαθήματα και των δύο ειδικεύσεων του 
Π.Μ.Σ. της Μεσαιωνικής και Νέας Ελληνικής Φιλολογίας 
είναι υποχρεωτικά και κατανέμονται στα τρία πρώτα εξά¬ 
μηνα σπουδών, ενώ κατά το τελευταίο εξάμηνο ο μετα¬ 
πτυχιακός φοιτητής εκπονεί μεταπτυχιακή διπλωματική 
εργασία (Μ.Δ.Ε.) υπό την επίβλεψη ενός μέλους ΔΕΠ του 
Τομέα Μεσαιωνικής και Νέας Ελληνικής Φιλολογίας, μετά 
από εισήγηση της Σ.Ε. του Π.Μ.Σ. με τίτλο «Μεσαιωνική 
και Νέα Ελληνική Φιλολογία» και έγκριση της Συνέλευσης 
του Τμήματος Φιλολογίας του Π.Ι. 

ΠΡΟΓΡΑΜΜΑ ΣΠΟΥΔΩΝ 

Για την απόκτηση του Δ.Μ.Σ. στη Μεσαιωνική και 
Νέα Ελληνική Φιλολογία ο μεταπτυχιακός φοιτητής 
πρέπει να παρακολουθήσει και να εξεταστεί με επι¬ 
τυχία σε έξι (6) εξαμηνιαία μεταπτυχιακά μαθήματα/ 
σεμινάρια με διαφορετικό περιεχόμενο δηλ. δύο (2) 
σε κάθε εξάμηνο, και να συγγράφει διπλωματική επι¬ 
στημονική εργασία κατά το τελευταίο εξάμηνο των 
σπουδών του. 

ΑΝΤΙΚΕΙΜΕΝΑ - ΜΑΘΗΜΑΤΑ Π.Μ.Σ. ΜΕ ΤΙΤΛΟ 
«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ» 

Το Π.Μ.Σ. με τίτλο «Μεσαιωνική και Νέα Ελληνική Φιλο¬ 
λογία» προσφέρει τουλάχιστον δυο μεταπτυχιακά μαθή¬ 
ματα ανά εξάμηνο και ανά κατεύθυνση. Είναι επίσης δυ¬ 
νατή η οργάνωση εξατομικευμένου σεμιναρίου μελέτης 
(ίηάθρθπάθπΐ εΐυάγ) μετά από συνεννόηση ανάμεσα σε 
ενδιαφερόμενο φοιτητή και σε διδάσκοντα. Το σεμινάριο 
δηλώνει ο φοιτητής αντί για ένα μάθημα κι έχει ίσο αριθ¬ 
μό διδακτικών μονάδων με αυτό.Τα μαθήματα αναθέτει 
η Συνέλευση του Τμήματος Φιλολογίας του Π.Ι. Ορισμένα 
σεμινάρια μπορεί να είναι κοινά για όλους τους μεταπτυ¬ 
χιακούς φοιτητές του Τ μήματος Φιλολογίας. Οι φοιτητές 
του Π.Μ.Σ Μεσαιωνικής και Νέας Ελληνικής Φιλολογίας 
μπορούν, με τη σύμφωνη γνώμη του επιβλέποντος και 
την άδεια της Σ.Ε. του Π.Μ.Σ. με τίτλο «Μεσαιωνική και 
Νέα Ελληνική Φιλολογία» και της Συνέλευσης του Τμή¬ 
ματος Φιλολογίας του Π.Ι., να παρακολουθήσουν ένα 
μεταπτυχιακό μάθημα Π.Μ.Σ. διαφορετικού από εκείνο 
στο οποίο ανήκουν (το Π.Μ.Σ. μπορεί να ανήκει στοΤμή- 
μα Φιλολογίας του Π.Ι. ή σε ομοταγές αναγνωρισμένο 
ίδρυμα της ημεδαπής ή της αλλοδαπής στο πλαίσιο των 


εκπαιδευτικών προγραμμάτων των κινητικότητας σπου¬ 
δαστών της Ευρωπαϊκής Ένωσης. 

ΕΝΑΡΞΗ ΜΑΘΗΜΑΤΩΝ - ΦΟΙΤΗΣΗ 

Τα μαθήματα του Π.Μ.Σ. Μεσαιωνικής και Νέας Ελλη¬ 
νικής Φιλολογίας του Π.Ι. αρχίζουν την πρώτη εβδομά¬ 
δα του Οκτωβρίου. Με απόφαση της Συνέλευσης του 
Τμήματος Φιλολογίας του Π.Ι. είναι δυνατή η διακοπή 
φοίτησης ενός μεταπτυχιακού φοιτητή, ύστερα από αι¬ 
τιολογημένη αίτηση του, για εύλογο χρονικό διάστημα. 
Σύμφωνα με τον νόμο η παρακολούθηση των μαθη¬ 
μάτων είναι υποχρεωτική. Για να έχει ο μεταπτυχιακός 
φοιτητής δικαίωμα να κατοχυρώσει βαθμό στο μάθημα, 
πρέπει να έχει παρακολουθήσει τουλάχιστον τα 3/4 των 
σεμιναρίων και προφανώς να έχει εκπληρώσει στο ακέ¬ 
ραιο και μέσα στα προβλεπόμενα χρονικά πλαίσια που 
ορίζει ο παρών Κ.Μ.Σ. τις σχετικές υποχρεώσεις του. Τα 
προσφερόμενα μαθήματα (τουλάχιστον δύο ανά εξάμη¬ 
νο σε κάθε ειδίκευση) περιλαμβάνονται στον κατάλογο 
των γνωστικών αντικειμένων του τομέα ΜΝΕΦ.Το ωρο¬ 
λόγιο πρόγραμμα των μαθημάτων του Π.Μ.Σ. με τίτλο 
«Μεσαιωνική και Νέα Ελληνική Φιλολογία» καταρτίζεται 
από τη Σ.Ε. μετά από εισήγηση του Τομέα Μεσαιωνικής 
και Νέας Ελληνικής Φιλολογίας, πριν από τη λήξη του 
προηγούμενου ακαδημαϊκού έτους, εγκρίνεται από τη 
Συνέλευση του Τμήματος Φιλολογίας του Π.Ι. στην τε¬ 
λευταία της τακτική συνεδρία, δημοσιεύεται, με ευθύνη 
της ΓραμματείαςτουΤμήματοςΦιλολογίαςτου Π.Ι. στον 
ενιαίο Οδηγό Σπουδών του Τμήματος Φιλολογίας και 
αναρτάται στον ιστότοπό του (νννννν.ρΓιΜοΙθ 9 γ.υοί. 9 ΐ'). 
Δύναται να προβλεφθεί η διδασκαλία με μέσα εξ απο- 
στάσεως εκπαίδευσης. Η εξ αποστάσεως διδασκαλία 
πραγματοποιείται με τη χρήση ηλεκτρονικών μέσων 
(ϊΙ<γρθ, θ-ρΓθ5θπεθ, κ.τλ.). 

Το κάθε μεταπτυχιακό μάθημα απονέμει 15 Ε0Τ5. Η 
μεταπτυχιακή διπλωματική εργασία απονέμει 30 ΕΈΤ5. 
Το Π.Μ.Σ. απονέμει συνολικά 120 Ε0Τ5. 

ΑΞΙΟΛΟΓΗΣΗ 

α. Η αξιολόγηση των φοιτητών γίνεται με εξετάσεις ή 
με εργασία(-ες), γραπτές ή/και προφορικές, ή με συν¬ 
δυασμό των παραπάνω. Οι επιμέρους λεπτομέρειες 
της διδακτικής διαδικασίας καθορίζονται στην αρχή 
του μαθήματος και κατά την διάρκεια του. Είναι δυνατό 
να προσφέρονται εναλλακτικοί τρόποι εξέτασης, που 
καθορίζονται από τον διδάσκοντα σε συνεννόηση με 
τους φοιτητές. Ο τρόπος αξιολόγησης ανακοινώνεται 
στην αρχή κάθε εξαμήνου. 

β. Δεν υπάρχει επαναληπτική εξέταση. Σε περίπτωση 
αποτυχίας ο φοιτητής υποχρεούται να παρακολουθήσει 
άλλο μάθημα σε επόμενο εξάμηνο. Ο ανώτατος αριθμός 
μαθημάτων στα οποία ο φοιτητής μπορεί να αποτύχει 
είναι δύο. Σε περίπτωση αποτυχίας σε περισσότερα των 
δύο μαθημάτων ο φοιτητής διαγράφεται από το Π.Μ.Σ. 
με πρόταση της Σ.Ε. και απόφαση της Συνέλευσης του 
Τμήματος Φιλολογίας του Π.Ι. 

γ. Οι γραπτές εργασίες που απαιτούνται στο πλαίσιο 
των μαθημάτων παραδίδονται στον διδάσκοντα πριν 

από τη λήξη του εξαμήνου (20 Φεβρουάριου και 30 Ιου¬ 
νίου αντίστοιχα). 

δ. Οι προθεσμίες υποβολής των εργασιών τηρούνται 
αυστηρά. Για σοβαρούς και τεκμηριωμένους λόγους, 
και μόνο μετά από ρητή ατομική συνεννόηση με τον 
διδάσκοντα, επιτρέπεται παράταση της προθεσμίας για 
διάστημα όχι μεγαλύτερο των δέκα ημερών. Σε περίπτω¬ 
ση μη έγκαιρης κατάθεσης, η εργασία δεν προσμετράται 
στην τελική αξιολόγηση του φοιτητή. 

ε. Η βαθμολογία των μαθημάτων ανακοινώνεται απα¬ 
ραίτητα ως τις 15 Μαρτίου για το χειμερινό εξάμηνο και 
ως τις 15 Ιουλίου για το εαρινό εξάμηνο. 

στ. Προβιβάσιμος βαθμός για κάθε μάθημα είναι οι 
αριθμοί από το 6 μέχρι το 10. 

Κάθε μάθημα βαθμολογείται αυτοτελώς σε ακέραιες 
ή και μισές μονάδες. Η κλίμακα βαθμολογίας είναι: 6 έως 
6,49 "καλώς", 6,5 έως 8,49 "λίαν καλώς" και 8,5 έως 10 
"άριστα". 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ (Μ.Δ.Ε.) 

α. Με την επιτυχή ολοκλήρωση των μαθημάτων, (κατά 
κανόνα πριν από τη λήξη του τρίτου εξαμήνου σπου¬ 
δών), ο μεταπτυχιακός φοιτητής, σε συνεννόηση με το 
μέλος ΔΕΠ που θα επιβλέψει την εκπόνηση της Μ.Δ.Ε. 
πρέπει να επιλέξει και να δηλώσει θέμα για Μ.Δ.Ε. Για την 
εκπόνηση Μ.Δ.Ε (άρθρο 34, παρ. 4 του ν.4485/2017), η 
Σ.Ε. του Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Τμήματος Φιλολογίας του Π.Ι., ύστερα 
από αίτηση του υποψηφίου, στην οποία αναγράφεται 
ο προτεινόμενος τίτλος της Μ.Δ.Ε. και ο προτεινόμενος 
επιβλέπων, ορίζει τον επιβλέποντα καθηγητή. Σε εξαιρε¬ 
τικές περιπτώσεις, αν υφίσταται αντικειμενική αδυναμία 
ή σπουδαίος λόγος, είναι δυνατή η αντικατάσταση του 
επιβλέποντος ή μέλους της Τριμελούς Εξεταστικής Επι¬ 
τροπής (παραίτηση, ασθένεια, θάνατος του επιβλέπο- 
ντος ή μέλους) μετά από απόφαση της Συνέλευσης του 
Τμήματος Φιλολογίας του Π.Ι. 

β. Η έκταση της Μ.Δ.Ε δεν μπορεί να είναι μικρότερη 
των 60 και μεγαλύτερη των 100 σελίδων Η/Υ, γραμμέ¬ 
νη στο διάστημα 1.5 (Τίιτίθε Νθνν Βοιύίβπ ΟγθθΚ), συνυ- 
πολογιζομένων των σημειώσεων (Τίιτίθδ Νθνν Βοιτίθη 
ΟγθθΚ, διάστημα μονό), όχι όμως της βιβλιογραφίας, των 
ευρετηρίων, των πινάκων κτλ. Το όριο αυτό μπορεί να 
διευρυνθεί (μέχρι τις 130 σελίδες) με τη σύμφωνη γνώ¬ 
μη του Επιβλέποντος και την έγκριση της Σ.Ε. του Π.Μ.Σ 
Μεσαιωνικής και Νέας Ελληνικής Φιλολογίας, 

γ. Η χρήση των βιβλιογραφικών πηγών πρέπει να είναι 
σύμφωνη με το ακαδημαϊκό ήθος. Έτσι αν σε εργασία 
μαθήματος/σεμιναρίου περιλαμβάνεται αποδεδειγμένα 
τμήμα επιστημονικού έργου άλλου συγγραφέα χωρίς 
την οφειλόμενη αναφορά, η συγκεκριμένη ενέργεια θε¬ 
ωρείται λογοκλοπή. Στην περίπτωση αυτή είναι δυνατόν 
με απόφαση της Σ.Ε. του Π.Μ.Σ. με τίτλο «Μεσαιωνική και 
Νέα Ελληνική Φιλολογία» να επιτραπεί στο φοιτητή να 
υποβάλει νέα εργασία με άλλο θέμα εντός του επόμενου 
εξαμήνου. Αν η πράξη της λογοκλοπής διαπιστωθεί σε 
Μ.Δ.Ε., η εργασία μηδενίζεται και ο μεταπτυχιακός φοι¬ 
τητής διαγράφεται. 


δ. Η Μ.Δ.Ε. υποβάλλεται σε πέντε αντίτυπα στη Γραμ¬ 
ματεία του Τμήματος: ένα για κάθε μέλος της Εξεταστικής 
Επιτροπής, ένα για την Κεντρική Βιβλιοθήκη και ένα για 
το Αρχείο στη Γραμματεία του Π.Μ.Σ. Μεσαιωνικής και 
Νέας Ελληνικής Φιλολογίας. Η ημερομηνία υποβολήςτης 
εργασίας είναι η 30η Σεπτεμβρίου. Παρέχεται θεσμικά σε 
όλους τους φοιτητές παράταση ενός εξαμήνου για την 
ολοκλήρωση της Μ.Δ.Ε. 

ε. Μετά την υποβολή της Μ.Δ.Ε., η Σ.Ε. του Π.Μ.Σ. ορί¬ 
ζει Τριμελή Εξεταστική Επιτροπή, ένα μέλος της οποίας 
είναι ο επιβλέπων καθηγητής. Μέλη της τριμελούς αυτής 
εξεταστικής επιτροπής είναι δυνατό να είναι μέλη ΔΕΠ 
άλλων Τμημάτων της ημεδαπής ή αναγνωρισμένων ομο- 
ταγών της αλλοδαπής με γνωστικό αντικείμενο συγγενές 
προς τη Μ.Δ.Ε. 

στ. Η Μ.Δ.Ε. υποστηρίζεται ενώπιοντηςΤριμελούς Εξε¬ 
ταστικής Επιτροπής. Μετά από αιτιολογημένη εισήγηση 
του επιβλέποντος καθηγητή και έγκριση από την Σ.Ε., η 
εργασία είναι δυνατόν να κατατεθεί χωρίς δημόσια υπο¬ 
στήριξη· σε αυτήν την περίπτωση η Τριμελής Εξεταστική 
Επιτροπή καταθέτει γραπτώς Υπόμνημα Αξιολόγησης 
της εργασίας στην Σ.Ε. 

Για την έγκριση της Μ.Δ.Ε. απαιτείται θετική ψήφος 
τουλάχιστον δύο μελών της Εξεταστικής Επιτροπής. Ο 
βαθμός της εργασίας προκύπτει από τον ΜΟ των προβι- 
βάσιμων βαθμών των εξεταστών. Ο βαθμός του Δ.Μ.Σ. 
συνάγεται από τον ΜΟ του βαθμού της Μ.Δ.Ε .και του ΜΟ 
του βαθμού των μαθημάτων. Η κλίμακα βαθμολογίας 
ορίζεται από 0-10- προβιβάσιμος βαθμός ορίζεται το 
έξι (6) και οι μεγαλύτεροι του. Κατόπιν της έγκρισης της 
από την Επιτροπή η Μ.Δ.Ε. αναρτάται υποχρεωτικά στο 
διαδικτυακό τόπο της οικείας Σχολής. 

Ο βαθμόςτου Δ.Μ.Σ. στη Μεσαιωνική και Νέα Ελληνική 
Φιλολογία προκύπτει από τον σταθμικό μέσο όρο των 
μαθημάτων του Π.Μ.Σ. με τίτλο «Μεσαιωνική και Νέα Ελ¬ 
ληνική Φιλολογία» και της Μ.Δ.Ε. (η στάθμιση γίνεται από 
τις πιστωτικές μονάδες των μαθημάτων και της ΜΔΕ) και 
υπολογίζεται, με ακρίβεια δεύτερου δεκαδικού ψηφίου, 
με τον ακόλουθο τρόπο: 

Ο βαθμός κάθε μαθήματος και της Μ.Δ.Ε. πολλαπλα- 
σιάζεται με τον αντίστοιχο αριθμό πιστωτικών μονάδων 
(ΕΈΤ5) και το άθροισμα των γινομένων διαιρείται με τον 
ελάχιστο αριθμό πιστωτικών μονάδων που απαιτούνται 
για τη λήψη του Δ.Μ.Σ. βαθμός Δ.Μ.Σ. = άθροισυα νινο- 
υένων (βαθυού κάθε υαθιίυατος γ αντίστοιχα ΕΈΤ5 κάθε 

μαθήματος) + (βαθμός μεταπτυνιακής διπλωματικής ερ- 

νασίας χ ΕΈΤ5) (σύνολο ΕΈΤ5) 

ζ. Εάν μετά την ενδεχόμενη παράταση η Μ.Δ.Ε. δεν κα¬ 
τατεθεί έγκαιρα ή εάν οι βαθμολογητές ζητούν διορθώ¬ 
σεις που δεν μπορούν να ολοκληρωθούν στο διάστημα 
που μεσολαβεί έως την ανακοίνωση της τελικής βαθμο¬ 
λογίας, τότε ο μεταπτυχιακός φοιτητής υποχρεούται να 
κάνει εγγραφή για ένα επιπλέον εξάμηνο, για να έχει το 
δικαίωμα να υποβάλει τη διορθωμένη εργασία έως το 
τέλος του επόμενου εξαμήνου. Καθυστέρηση υποβολής 
πέραν των δύο εξαμήνων συνεπάγεται διαγραφή από 
το πρόγραμμα. 

η. Φοιτητής ο οποίος δεν έχει αποκτήσει Δ.Μ.Σ. στη 
Μεσαιωνική και Νέα Ελληνική Φιλολογία μετά την πά- 

ροδο έξι (6) εξαμήνων από την ημερομηνία εγγραφής 
του, διαγράφεται από το Π.Μ.Σ. Μεσαιωνικής και Νέας 
ΕλληνικήςΦιλολογίαςτουΤμήματος Φιλολογίαςτου Π.Ι. 
Στο χρόνο των έξι εξαμήνων δεν υπολογίζεται ο χρόνος 
κατά τον οποίο ο φοιτητής έχει διακόψει νόμιμα, ύστερα 
από απόφαση της Συνέλευσης του Τμήματος Φιλολογί¬ 
ας του Π.Ι., τις σπουδές του (στράτευση, λόγοι υγείας, 
εγκυμοσύνη κ.λπ.). 

ΑΡΧΕΙΟ ΣΠΟΥΔΩΝ 

Στη Γραμματεία του Τμήματος Φιλολογίαςτου Π.Ι. τη¬ 
ρείται αρχείο με ατομική μερίδα για κάθε μεταπτυχιακό 
φοιτητή του Π.Μ.Σ. Μεσαιωνικής και Νέας Ελληνικής 
Φιλολογίας, στην οποία καταγράφονται τα μαθήματα 
που παρακολουθεί και οι βαθμολογίες που επιτυγχάνει 
καθώς και κάθε άλλο στοιχείο σχετικό με τις σπουδές του. 
ΓΛΩΣΣΑ ΔΙΔΑΣΚΑΛΙΑΣ ΤΟΥ Π.Μ.Σ. ΜΕ ΤΙΤΛΟ 
«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ 
Γλώσσα Διδασκαλίας του Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Τμήματος Φιλολογίας 
είναι η Ελληνική. Επιτρέπεται η διδασκαλία σε γλώσσα δι¬ 
άφορη της Ελληνικής. Γλώσσα εκπόνησης της Μεταπτυ¬ 
χιακής Διπλωματικής Εργασίας (Μ.Δ.Ε.) είναι η Ελληνική. 
Μετά από αιτιολογημένη εισήγηση του επιβλέποντος 
καθηγητή και έγκριση από την Σ.Ε., επιτρέπεται η εκπό¬ 
νηση της Μ.Δ.Ε. σε γλώσσα διάφορη της Ελληνικής (από 
τις ευρέως αποδεκτές γλώσσες στην διεθνή φιλολογική 
βιβλιογραφία). 

Άρθρο 7 

ΥΠΟΤΡΟΦΙΕΣ 

(άρθρο 35 και 45 του ν.4485/2017) 

Προβλέπεται η δυνατότητα χορήγησης υποτροφιών 
ή βραβείων αριστείας σε μεταπτυχιακούς φοιτητές του 
Π.Μ.Σ. με τίτλο «Μεσαιωνική και Νέα Ελληνική Φιλολο¬ 
γία» του Τμήματος Φιλολογίας, σύμφωνα με απόφαση 
της Συνέλευσης του Τμήματος Φιλολογίας του Π.Ι. ήτης 
Ε.Δ.Ε. Οι υποτροφίες χορηγούνται με βάση ακαδημαϊκά, 
αντικειμενικά κριτήρια(μέσος όρος βαθμολογίας προη¬ 
γούμενου εξαμήνου για φοιτητές κανονικής φοίτησης, 
επιστημονικές δημοσιεύσεις, βραβεύσεις ή τιμητικές 
διακρίσεις)ή προσφορά υπηρεσιών και εγγράφονται 
στον εγκεκριμένο προϋπολογισμό του Π.Μ.Σ. με τίτλο 
«Μεσαιωνική και Νέα Ελληνική Φιλολογία» του Τμήματος 
Φιλολογίας του Π.Ι. Οι όροι χορήγησης, οι υποχρεώσεις 
και τα δικαιώματα των υποτρόφων καθορίζονται με από¬ 
φαση της Συνέλευσης του Τμήματος Φιλολογίας του Π .1. 
ήτηςΕ,Δ.Ε. 

Άρθρο 8 

ΔΙΔΑΚΤΙΚΟ ΠΡΟΣΩΠΙΚΟ 

(άρθρα 36 και 45 του ν. 4485/2017) 

Τη διδασκαλία των μαθημάτων στο Π.Μ.Σ. με τίτλο 
«Μεσαιωνική και Νέα Ελληνική Φιλολογία» του Τμήματος 
Φιλολογίαςτου Π.Ι. δύνανται να αναλαμβάνουν: 

I. Μέλη Δ.Ε.Π. του Τομέα Μεσαιωνικής και Νέας Ελληνι¬ 
κής Φιλολογίας του Τ μήματος Φιλολογίας του Π.Ι. ή, μετά 
από ειδική, αιτιολογημένη έκθεση της Σ.Ε. και έπειτα από 


έγκριση της Συνέλευσης του Τμήματος, και μέλη Δ.Ε.Π. 
του Τμήματος Φιλολογίας, τα οποία δεν ανήκουν στον 
Τομέα Μεσαιωνικής και Νέας Ελληνικής Φιλολογίας. 

II. Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
Τομέα Μεσαιωνικής και Νέας Ελληνικής Φιλολογίαςτου 
Τμήματος Φιλολογίαςτου Π.Ι., κάτοχοι διδακτορικού δι¬ 
πλώματος, εκτός αν το αντικείμενο είναι εξαιρετικής και 
αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής. 
Μετά από ειδική, αιτιολογημένη έκθεση της Σ.Ε. και έπει¬ 
τα από έγκριση της Συνέλευσης του Τμήματος, και μέλη 
της κατηγορίας Ε.Ε.Π., Ε.ΔΙ.Π. και Ε.Τ.Ε.Π του Τμήματος 
Φιλολογίας, τα οποία δεν ανήκουν στον Τομέα Μεσαι¬ 
ωνικής και Νέας Ελληνικής Φιλολογίας. 

III. Διδάσκοντες σύμφωνα με το π.δ. 407/1980 ή το άρ¬ 
θρο 19τουν. 1404/1983 (Α173) ήτηνπαρ.7τουάρθρου29 
του ν. 4009/2011 του Τομέα Μεσαιωνικής και Νέας Ελλη¬ 
νικής ΦιλολογίαςτουΤμήματοςΦιλολογίαςτου Π.Ι .Μετά 
από ειδική, αιτιολογημένη έκθεση της Σ.Ε. και έπειτα από 
έγκριση της Συνέλευσης του Τμήματος, και διδάσκοντες 
της παραπάνω κατηγορίας του Τ μήματος Φιλολογίας, τα 
οποία δεν ανήκουν στον Τομέα Μεσαιωνικής και Νέας 
Ελληνικής Φιλολογίας. 

IV. Ομότιμα και Αφυπηρετήσαντα μέλη Δ.Ε.Π. του Το¬ 
μέα Μεσαιωνικής και Νέας Ελληνικής Φιλολογίας του 
Τμήματος Φιλολογίας του Π.Ι. Μετά από ειδική, αιτιο¬ 
λογημένη έκθεση της Σ.Ε. και έπειτα από έγκριση της 
Συνέλευσης του Τμήματος, και Ομότιμα και Αφυπηρε¬ 
τήσαντα μέλη Δ.Ε.Π.τουΤμήματοςΦιλολογίας,τα οποία 
δεν ανήκουν στον Τομέα Μεσαιωνικής και Νέας Ελλη¬ 
νικής Φιλολογίας. Η ανάθεση διδασκαλίας σε Ομότιμα 
και Αφυπηρετήσαντα μέλη Δ.Ε.Π. γίνεται με απόφαση 
της Συνέλευσης του Τμήματος Φιλολογίας του Π.Ι., μετά 
από τεκμηριωμένη αιτιολόγηση των αναγκών του Τμή¬ 
ματος και αφού συνυπολογιστούν οι εβδομαδιαίες ώρες 
διδασκαλίας των εν ενεργεία μελών ΔΕΠ του Τμήματος 
(βλ. άρθρο 16 παρ. 8 του ν. 4009/2011, όπως ισχύει, και 
άρθρο 45 παρ. 1 κ του 4485/2017). Οι συνταξιούχοι κα¬ 
θηγητές που απασχολούνται στο Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίαςτου Π.Ι. αμείβονται μόνο από ίδιους πόρους 
του Ιδρύματος (άρθρο 16 παρ. 8 του ν. 4009/2011). Τα 
Ομότιμα μέλη δύνανται να διδάξουν στο Π.Μ.Σ. με τίτλο 
«Μεσαιωνική και Νέα Ελληνική Φιλολογία» του Τμήμα¬ 
τος Φιλολογίαςτου Π.Ι. χωρίς αμοιβή (βλ. άρθρο 69του 
ν. 4386/2016). 

Με αιτιολογημένη απόφαση της η Συνέλευση του 
Τμήματος Φιλολογίας του Π.Ι., σε περίπτωση που δεν 
επαρκεί το διδακτικό προσωπικό των κατηγοριών που 
αναφέρονται παραπάνω, δύναται να αναθέσει, στο πλαί¬ 
σιο του Π.Μ.Σ. Μεσαιωνικής και Νέας Ελληνικής Φιλο¬ 
λογίας, διδακτικό έργο σε μέλη Δ.Ε.Π. άλλωνΤμημάτων 
του ίδιου Α.Ε.Ι. ή να προσκαλέσει μέλη Δ.Ε.Π. άλλων Α.Ε.Ι. 
ή ερευνητών από ερευνητικά κέντρα του άρθρου 13Α 
του ν. 4310/2014 (Α' 258), συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών. 

Επιπλέον η Συνέλευση του Τμήματος Φιλολογίας του 
Π.Ι. με απόφαση της και έπειτα από εισήγηση του Διευθυ¬ 
ντή του Π.Μ.Σ. Μεσαιωνικής και Νέας Ελληνικής Φιλολο¬ 
γίας, μπορεί να καλέσει, ως επισκέπτες, καταξιωμένους 
επιστήμονες που έχουν θέση ή προσόντα καθηγητή ή 
ερευνητή σε ερευνητικό κέντρο, καλλιτέχνες ή επιστήμο¬ 
νες αναγνωρισμένου κύρους με εξειδικευμένες γνώσεις 
ή σχετική εμπειρία στο γνωστικό αντικείμενο του Π.Μ.Σ. 
με τίτλο «Μεσαιωνική και Νέα Ελληνική Φιλολογία» από 
την ημεδαπή ή την αλλοδαπή, σύμφωνα μετά οριζόμενα 
στην παρ. 5 του άρθρου 36. Η πρόσκληση επισκέπτη από 
την αλλοδαπή πραγματοποιείται μόνον εφόσον του ανα¬ 
τίθεται διδασκαλία, με τη διαδικασία και όσα ειδικότερα 
ορίζονται στον Κ.Μ.Σ. του Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Τμήματος Φιλολογίας 
του Π.Ι., κατά τα ισχύοντα για την ανάθεση διδασκαλίας 
στα μέλη Δ.Ε.Π. του Ιδρύματος. Ο ανωτέρω περιορισμός 
δεν ισχύει εφόσον ο καλούμενος διδάσκει εθελοντικά, 
χωρίς αμοιβή, αποζημίωση ή άλλη οικονομική απολαβή 
πλην των οδοιπορικών του, σύμφωνα με τα οριζόμενα 
στην υποπαράγραφο Δ9 της παρ. Δ του άρθρου 2 του 
ν. 4336/2015.Σε κάθε περίπτωση η ανάθεση διδασκαλίας 
των μαθημάτων, σεμιναρίων και ασκήσεων του Π.Μ.Σ. 
με τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίας του Π.Ι. αποφασίζεται από τη Συ¬ 
νέλευση του Τμήματος ή την αντίστοιχη Ε.Δ.Ε., ύστερα 
από εισήγηση της Σ.Ε. του Π.Μ.Σ. Μεσαιωνικής και Νέας 
Ελληνικής Φιλολογίας. 

ΥΠΟΧΡΕΩΣΕΙΣ ΚΑΙ ΑΞΙΟΛΟΓΗΣΗ 
ΤΩΝ ΔΙΔΑΣΚΟΝΤΩΝ ΣΤΟ Π.Μ.Σ. ΜΕ ΤΙΤΛΟ 
«ΜΕΣΑΙΩΝΙΚΗ ΚΑΙ ΝΕΑ ΕΛΛΗΝΙΚΗ ΦΙΛΟΛΟΓΙΑ 
ΤΟΥ ΤΜΗΜΑΤΟΣ ΦΙΛΟΛΟΓΙΑΣ ΤΟΥ Π.Ι.» 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασης του μαθήματος, η επικοινωνία με τους μετα¬ 
πτυχιακούς φοιτητές. Στο τέλος κάθε εξαμήνου, μέσω ει¬ 
δικών ερωτηματολογίων που εισηγείται η Σ.Ε. του Π.Μ.Σ. 
με τίτλο «Μεσαιωνική και Νέα Ελληνική Φιλολογία» και 
εγκρίνει η Συνέλευση τουΤμήματος Φιλολογίαςτου Π.Ι., 
πραγματοποιείται αξιολόγηση κάθε μαθήματος και κάθε 
διδάσκοντος από τους μεταπτυχιακούς φοιτητές, 

Άρθρο 9 

ΕΣΟΔΑ ΠΡΟΓΡΑΜΜΑΤΩΝ-ΔΙΑΔΙΚΑΣΙΑ 
ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
(άρθρο 37 του ν. 4485/2017) 

Τα έσοδα του Π.Μ.Σ. με τίτλο «Μεσαιωνική και Νέα 
Ελληνική Φιλολογία» του Τμήματος Φιλολογίαςτου Π.Ι. 
προέρχονται από: 

α) τον προϋπολογισμό του Π.Ι. και των συνεργαζόμε- 
νων για την οργάνωση του φορέων, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 


γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α’ της παρ. 1 του άρθρου 14 του 
ν. 4270/2014 (Α’ 143) ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) του Π.Ι., 
ζ) πόρους από τέλη εγγραφής ή φοίτησης αν και εφό¬ 
σον αυτό κρίνεται απαραίτητο, 
η) κάθε άλλη νόμιμη αιτία. 

Σύμφωνα με το άρθρο 37 παρ. 4 του ν. 4485/2017 η 
διαχείριση των εσόδων του Π.Μ.Σ. με τίτλο «Μεσαιωνική 
και Νέα Ελληνική Φιλολογία» του Π.Ι. πραγματοποιεί¬ 
ται από τον Ε.Λ.Κ.Ε (Βλ. ερμηνευτική εγκύκλιο Υπουρ¬ 
γείου Παιδείας, Έρευνας και Θρησκευμάτων με αριθμό 
164530/Ζ1/3-10-2017 (ΑΔΑ: 3ΕΜ04653ΠΣ-ΥΑ4) και κατα- 
νέμεται κατά 70% σε λειτουργικά έξοδα του προγράμμα¬ 
τος και κατά 30% σε λειτουργικά έξοδα του Ιδρύματος. 

Σύμφωνα με την παρ. 6 του ίδιου άρθρου το Π.Ι., -αντι- 
στοίχως το Τμήμα Φιλολογίας της Φιλοσοφικής Σχολής 
του Π.Ι., στο οποίο λειτουργεί το Π.Μ.Σ. Μεσαιωνικής και 
Νέας Ελληνικής Φιλολογίας- οφείλει ετησίως να δημοσι¬ 
εύει, με ανάρτηση στην ιστοσελίδα του (νννννν.ρΓιίΙοΙοργ. 
υοί-ρή, απολογισμό εσόδων-εξόδων, με αναγραφή της 
κατανομής των δαπανών ανά κατηγορία. 

Άρθρο 10 

ΔΙΟΙΚΗΤΙΚΗ ΥΠΟΣΤΗΡΙΞΗ - 

ΥΛΙΚΟΤΕΧΝΙΚΗ ΥΠΟΔΟΜΗ 
Η διοικητική και τεχνική υποστήριξη παρέχεται στο 
Π.Μ.Σ. με τίτλο «Μεσαιωνική και Νέα Ελληνική Φιλολο¬ 
γία» από το Τμήμα Φιλολογίαςτου Π.Ι. Με βάση σχετική 
έκθεση τουΤμήματος Φιλολογίαςτου Π.Ι. (άρθρο 32 παρ. 
3γ) καθορίζονται οι χώροι διεξαγωγής της διδασκαλίας 
του Π.Μ.Σ. Μεσαιωνικής και Νέας Ελληνικής Φιλολογίας, 
η επάρκεια και ποιότητα του αναγκαίου υλικοτεχνικού 
εξοπλισμού για τη λειτουργία του προγράμματος Π.Μ.Σ. 
με τίτλο «Μεσαιωνική και Νέα Ελληνική Φιλολογία» του 
Τμήματος Φιλολογίας του Π.Ι., καθώς και η δυνατότητα 
κάλυψης αυτών. 

Άρθρο 11 

Τελετουργικό Αποφοίτησης 

(άρθρο 45 παρ. 1 εδαφ. ιε' του ν. 4485/2017) 

Το τελετουργικό αποφοίτησης ορίζεται με απόφαση 
της Συνέλευσης του Τμήματος Φιλολογίας του Π.Ι. ήτης 
Ε.Δ.Ε. Οι μεταπτυχιακοί φοιτητές του Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίαςτου Π.Ι. λαμβάνουν μέρος στις τακτικές ορ¬ 
κωμοσίες του Τμήματος Φιλολογίας και καθομολογούν 
τον κάτωθι όρκο: 

Του μεταπτυχιακού διπλώματος του Τμήματος Φιλολογίας τής Φιλοσοφικής Σχολής 
άξιωθεΐς (άξιωθεΐσα), όρκον ομνύω προτού Πρυτάνεως, τής Κοσμήτορος καί τού 
Προέδρου τού Τμήματος καί πίστιν καθομολογώ τήνδε: 

«Άπό τού ιερού περιβόλου τού σεπτού τούτου τεμένους τών Μουσών έξερχόμενος 
(έξερχομένη) κατ’ έπιστήμην βιώσομαι, άσκών (άσκοΰσα) ταύτην δίκην θρησκείας έν 
πνεύματι καί άληθεία. Οΰτω χρήσιμον (χρησίμην) έμαυτόν (έμαυτήν) καταστήσω πρός 
άπαντας τούς δεομένους τής έμής άρωγής καί έν πόση άνθρώπων κοινωνία άεί πρός 
ειρήνην καί χρηστότητα ήθών συντελέσω, βαίνων (βαίνουσα) ένεύθεία τού βίου όδώ 
πρός τήν άλήθειαν καί τό δίκαιον άποβλέπων (άποβλέπουσα) καί τόν βίον άνυψών 
(άνυψοΰσα) εις τύπον άρετής ύπό τήν σκέπην τής σοφίας. Ταύτην τήν έπαγγελίαν 
έπιτελοΰντι (έπιτελούση) εϊημοι, σύν τή εύλογία τών έμών καθηγητών καί πεφιλημένων 
διδασκάλων, ό Θεός έν τώ βίω βοηθός». 


Άρθρο 12 

ΤΥΠΟΣ ΑΠΟΝΕΜΟΜΕΝΟΥ ΔΙΠΛΩΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ (Δ.Μ.Σ.) 

(άρθρο 45 παρ. 1 εδαφ. ιε’ του ν. 4485/2017) 

Ο τίτλος του Δ.Μ.Σ. στη Μεσαιωνική και Νέα Ελληνική 
Φιλολογία είναι δημόσιο έγγραφο και απονέμεται από 
το Π.Μ.Σ. με τίτλο «Μεσαιωνική και Νέα Ελληνική Φιλο¬ 
λογία» του Τμήματος Φιλολογίας του Π.Ι. 

Το Δ.Μ.Σ. στη Μεσαιωνική και Νέα Ελληνική Φιλολογία 
εκδίδεται από την Γραμματεία του Π.Μ.Σ. με τίτλο «Με¬ 
σαιωνική και Νέα Ελληνική Φιλολογία»τουΤμήματος Φι¬ 
λολογίας του Π.Ι. Στο Δίπλωμα αναγράφονται το Τμήμα 
ή ταΤμήματα ή και τα Ιδρύματα που συμμετέχουν στην 
οργάνωση του ΠΜΣ, τα τυχόν εμβλήματα των ιδρυμάτων, 
η χρονολογία περάτωσης των σπουδών, η χρονολογία έκ¬ 
δοσης του Δ.Μ.Σ., ο αριθμός πρωτοκόλλου αποφοίτησης, 
ο τίτλος του Π.Μ.Σ., τα στοιχεία του μεταπτυχιακού φοιτη¬ 
τή, ο γενικός βαθμός του Δ.Μ.Σ.(αριθμητική ένδειξη) και ο 
χαρακτηρισμός αξιολόγησης Καλώς, Λίαν Καλώς, Άριστα. 

Στον απόφοιτο του Δ.Μ.Σ. του Π.Μ.Σ. με τίτλο «Με¬ 
σαιωνική και Νέα Ελληνική Φιλολογία» του Τμήματος 
Φιλολογίας του Π.Ι. δύναται να χορηγηθεί, πριν απάτην 
απονομή, βεβαίωση επιτυχούς παρακολούθησης και 
περάτωσης του Προγράμματος. 

Επιπλέον του Δ.Μ.Σ. στη Μεσαιωνική και Νέα Ελληνική 
Φιλολογία χορηγείται Παράρτημα Διπλώματος [άρθρο 
15 του ν. 3374/2005 και της Υ.Α. Φ5/89656/ΒΕ/13-8-2007 
(ΦΕΚ 1466 τ.Β')], το οποίο είναι επεξηγηματικό έγγραφο 
που παρέχει πληροφορίες σχετικά με την φύση, το επίπε¬ 
δο, το γενικότερο πλαίσιο εκπαίδευσης, το περιεχόμενο 
και το καθεστώς των σπουδών, οι οποίες ολοκληρώθη¬ 
καν με επιτυχία, και δεν υποκαθιστά τον επίσημο τίτλο 
σπουδών ή την αναλυτική βαθμολογία μαθημάτων που 
χορηγείτο Π.Ι. 

Άρθρο 13 
ΛΟΓΟΚΛΟΠΗ 

Ο μεταπτυχιακός φοιτητής υποχρεούται να αναφέρει 
αν χρησιμοποίησε το έργο και τις απόψεις άλλων τόσο 
κατά τη συγγραφή μεταπτυχιακών εργασιών στο πλαίσιο 
των μαθημάτων όσο και κατά την εκπόνηση της ΜΔ.Ε. Η 
λογοκλοπή αποτελεί σοβαρό ακαδημαϊκό παράπτωμα. 


Στις περιπτώσεις λογοκλοπής -και μετά από αιτιολο¬ 
γημένη εισήγηση του επιβλέποντος καθηγητή και της 
Σ.Ε. του Π.Μ.Σ. με τίτλο «Μεσαιωνική και Νέα Ελληνική 
Φιλολογία» του Π.Ι., η Συνέλευση του Τμήματος Φιλο¬ 
λογίας του Π.Ι .δύναται να αποφασίσει τη διαγραφή του 
μεταπτυχιακού φοιτητή (βλ. ανωτ.). 

Σε κάθε περίπτωση, βάσει των ν. 5343/1932 (άρθρα 
120 έως 123), π.δ.160/2008 (23 έως 25),κάθε παράπτωμα 
ή παράβαση ακαδημαϊκής δεοντολογίας παραπέμπεται 
στη Σ.Ε. του Π.Μ.Σ. για κρίση και εισήγηση για αντιμε¬ 
τώπιση του προβλήματος στη Συνέλευση τουΤμήματος 
Φιλολογίας του Π.Ι. 

Άρθρο 14 

ΔΙΑΤΜΗΜΑΤΙΚΑ Η ΔΙΙΔΡΥΜΑΤΙΚΑ Π.Μ.Σ. 

ΜΕΣΑΙΩΝΙΚΗΣ ΚΑΙ ΝΕΑΣ ΕΛΛΗΝΙΚΗΣ 

ΦΙΛΟΛΟΓΙΑΣ 

(άρθρο 43 του ν.4485/2017) 

ΤοΤμήμα Φιλολογίας της Φιλοσοφικής Σχολής του Π.Ι. 
είναι δυνατό να συνεργάζεται για την οργάνωση Π.Μ.Σ. 
με τίτλο «Μεσαιωνική και Νέα Ελληνική Φιλολογία» σύμ¬ 
φωνα με όσα προβλέπονται στο άρθρο 43 παρ. 1 του 
ν.4485/2017: 

α) μεΤμήματα του Π.Ι. ή άλλου ΑΕΙ, ερευνητικά κέντρα 
και ινστιτούτα του άρθρου 13Ατου ν. 4310/2014, συμπε¬ 
ριλαμβανομένων των ερευνητικών κέντρων της Ακαδη¬ 
μίας Αθηνών και του Ιδρύματος Ιατροβιολογικών Ερευ¬ 
νών της Ακαδημίας Αθηνών. Απαραίτητη προϋπόθεση 
είναι ένα τουλάχιστον από τα συνεργαζόμενα Τμήματα 
να είναι αυτοδύναμο. Τα σχετικά με τη λειτουργία και 
οργάνωση προβλέπονται στο οικείο Ειδικό Πρωτόκολλο 
Συνεργασίας που καταρτίζεται. 

Τα διατμηματικά ή διιδρυματικά Π.Μ.Σ. ιδρύονται 
με απόφαση της οικείας Συγκλήτου ή των οικείων Συ¬ 
γκλήτων και του συλλογικού οργάνου διοίκησης του 
Ερευνητικού Κέντρου, σύμφωνα με τα οριζόμενα του 
άρθρου 32 και των εισηγήσεων των Συνελεύσεων των 
συνεργαζόμενων Τμημάτων. 

β) με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής για την ορ¬ 
γάνωση και λειτουργία κοινών Π.Μ.Σ. Τα σχετικά με την 
ίδρυση του κοινού Π.Μ.Σ. και του Ειδικού Πρωτοκόλλου 

Συνεργασίας ορίζει σχετική απόφαση του Υπουργού Παι¬ 
δείας, Έρευνας και Θρησκευμάτων. 

Άρθρο 15 

ΜΕΤΑΒΑΤΙΚΕΣ ΡΥΘΜΙΣΕΙΣ 

Οι φοιτητές που έχουν ήδη εγγράφει σε Π.Μ.Σ. κατά 
την έναρξη ισχύος του ν. 4485/2017, καθώς και οι φοιτη¬ 
τές που εγγράφονται και αρχίζουν τη φοίτηση το ακαδη¬ 
μαϊκό έτος 2017-2018 σε Π.Μ.Σ. ιδρυθέν έως τη δημοσί¬ 
ευση του ν. 4485/2017, συνεχίζουν και ολοκληρώνουν το 
πρόγραμμα, σύμφωνα με τις ισχύουσες, έως την έναρξη 
ισχύοςτου ν. 4485/2017, διατάξεις (άρθρο 85 παρ. 2 του 
ν. 4485/2017). Οι φοιτητές μεσαιωνικής και νέας ελληνι¬ 
κής ειδίκευσης του ενιαίου Π.Μ.Σ. Φιλολογίας που δεν 
θα έχουν περατώσει τις σπουδές τους μέχρι την έναρξη 


ισχύος του παρόντος κανονισμού εντάσσονται διοικη¬ 
τικά, με την έναρξη του ακαδημαϊκού έτους 2018-2019, 
στο Π.Μ.Σ. Μεσαιωνικής και Νέας Ελληνικής Φιλολογίας. 

Οποιοδήποτε θέμα προκύψει στο μέλλον που δεν κα¬ 
λύπτεται από την σχετική νομοθεσία ή τον οικείο Κ.Μ.Σ., 
θα αντιμετωπιστεί με αποφάσεις της Συνέλευσης του 
Τμήματος Φιλολογίαςτου Π.Ι. και της Συγκλήτου του Π.Ι. 
με τροποποίηση του Κανονισμού και δημοσίευση του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Ιουνίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2619/05.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























